Rheolau | Cymdeithas Genweirwyr Dyffryn Ogwen\nYmuno a'r clwb\nTocyn Dydd a Wythnos\n1 Y dyfroedd a neilltuir ar gyfer pysgota fydd llynnoedd Ogwen, Bochlwyd, Idwal a Ffynnon Lloer. Hefyd y rhannau hynny o’r dyfroedd o Bont y Pandy, Halfway hyd at Bontwr a Phont Ceunant, Tŷ’n y Maes hyd Llyn Ogwen ynghyd â’r holl ddyfroedd a’r ffrydiau sy’n ymarllwys i’r rhannau hyn o’r afon.\n2 Lleiafswm mesurau'r pysgod a ganiateir eu dal a’u cadw, yn mesur o’r trwyn i fforch y gynffon, yw fel â chanlyn:-\nBrithyll – Wyth modfedd (200 mm)\nGwniadau – Lleiafswm 10 modfedd - Uchafswm 23 modfedd (250mm-600mm)\nEog – Rhaid rhyddhau pob eog cyn gynted â phosib heb niwed\n3 Mae bachu pysgodyn yn anghyfreithlon ar fwriad yn drosedd.\nOs yw pysgodyn wedi ei fachu yn anghyfreithlon yna dylid ei ryddhau yn ôl i’r dyfroedd yn syth gan achosi cyn lleied o niwed iddo â phosib.\n4 Ni chaniateir i bysgotwr bysgota mewn pwll am fwy nag ugain munud wedi i bysgotwr arall ddatgan dymuniad i bysgota’r pwll hwnnw ac sy’n aros gerllaw nes bydd yr amser hynny wedi dod i ben.\n5 Gwaherddir defnyddio pwysau o fewn 18 modfedd (450 mm) i’r bachyn.\n6 Gwaherddir sbinio o unrhyw fath yn ystod oriau’r nos.\n7 Cyfyngir Ffynnon Lloer i bysgota â phluen yn unig. Gwaherddir defnyddio fflôt ac unrhyw offer sbinio ar Ffynnon Lloer ac afon Lloer.\n8 Ni chaniateir defnyddio cnonod a bwydo’r pysgod yn y llynnoedd. Caniateir pysgota cnonyn gyda phluen yn unig ar yr afonydd. Cyfyngir hyn i’r oriau rhwng un awr cyn machlud ac un awr ar ôl codiad yr haul.\n9 Dim ond 4 pysgodyn i’w dal a’u cadw mewn un diwrnod yn Llyn Ogwen. Pluen yn unig ar ôl cadw pedwar, rhaid dychwelyd pob pysgod. Bydd gan giperiaid y Gymdeithas yr hawl i archwilio bagiau a char yr aelodau ac i anfon o lan y dyfroedd unrhyw un sy’n gwrthod ac fe ddiddymir ei docyn aelodaeth.\n10 Gwaherddir defnyddio fflôt tiwb ar Afon Ogwen a Ffynnon Lloer .\n11 Rhaid i bob pysgotwr ddangos ei drwydded a thocyn aelodaeth pan ofynnir iddo gan aelod sy’n gallu dangos ei aelodaeth neu awdurdod arall, cipar y Gymdeithas neu gipar Cyfoeth Naturiol Cymru. Mae gan y personau hyn hawl i anfon o gyffiniau’r dyfroedd unrhyw un sy’n gwrthod ac fe ddiddymir ei docyn aelodaeth.\n12 Nid yw’r Gymdeithas yn gyfrifol am unrhyw ddamwain, niwed neu anhap i bysgotwr wrth bysgota neu wrth ddefnyddio llwybrau, cychod a chamfeydd yng nghyffiniau’r afonydd a’r llynnoedd.\n13 Rhaid i’r pysgotwr barchu hawliau’r tenantiaid a’r tirfeddianwyr trwy gadw at lwybrau penodedig ger glannau’r dyfroedd a gofalu bod pob giât yn cael ei chau’n ddiogel ar ôl ei defnyddio. Ni chaniateir i bysgotwyr fynd â chŵn gyda hwy. Rhaid peidio malurio camfeydd na pharcio moduron ar dir neb heb yn gyntaf gael caniatâd y perchennog.\n14 Rhaid mynd â phob ysbwriel oddi wrth lannau’r dyfroedd.\n15 Gofynnir i bob aelod ddarllen a dilyn y rheolau sy’n berthnasol i ddefnyddio’r cychod ar Llyn Ogwen. Mae’r rhain wedi eu harddangos yn y cwt cwch.\n16 Gwaherddir pysgota yn oriau o dywyllwch ar bob Llyn\n17 Gwaherddi’r gwerthu unrhyw bysgod a ddaliwyd yn nyfroedd y Gymdeithas.\n18 Caniateir i unigolyn sydd ddim yn aelodau roi cymorth i aelod o’r Gymdeithas gyda'u pysgota trwy ganiatâd y Pwyllgor Gwaith yn unig.\n19 Disgwylir i unigolion ymddwyn mewn ffordd gyfrifol yng nghyffiniau dyfroedd y Gymdeithas. Ni chaniateir i aelod amharu ar bysgod neu bysgotwyr mewn unrhyw ffordd.\n20 Os bydd i aelod dorri un o reolau'r Gymdeithas gellir diddymu’r aelodaeth ac o bosib dwyn achos cyfreithiol yn erbyn yr unigolyn a rhoddir enw’r unigolyn ar Restr Atal Genweirwyr Gwynedd. Ni fydd gan yr unigolyn hawl i ail ymaelodi â’r Gymdeithas am gyfnod a bennir gan y Pwyllgor. Wedi i’r cyfnod yma ddod i ben bydd rhaid i’r unigolyn wneud cais ysgrifenedig am ganiatâd i ail ymaelodi â’r Gymdeithas. Bydd hawl gan y Gymdeithas i wrthod y cais hwnnw.\n21 Dim pysgota ar ôl 30 Medi ar y rhan hynny o’r afon Ogwen o Pont Ceunant, Tŷ’n y Maes hyd at Llyn Ogwen.\n22 Ni chaniateir defnyddio bachyn trebl mwy na maint 12 gyda ‘PowerBait’. Ar ôl dal 4 pysgodyn rhai pysgota gyda phluan a dychwelyd pob pysgodyn.\nOs gwelir unrhyw achos o lygredd neu herwhela ffoniwch CNC ar 0800 807060


Peiriant laser Tsieina ar gyfer enrgaving ar ddeunyddiau pren, acrylig, lledr, marmor, gwydr a deunyddiau eraill Cynhyrchwyr a Chyflenwyr - Pris - Jinan AOL\npeiriant laser ar gyfer enrgaving ar bren, acrylig, lledr, marmor, gwydr a deunyddiau eraill\nMae Jinan AOL CNC equipment Co, Ltd yn un o'r peiriant laser proffesiynol ar gyfer enrgaving ar weithgynhyrchwyr a chyflenwyr deunyddiau pren, acrylig, lledr, marmor, gwydr a deunyddiau eraill yn Tsieina, croeso i brynu ein peiriant laser marmor ar gyfer enrgaving ar goed, acrylig, lledr, marmor, gwydr a deunyddiau eraill gan Jinan a gwirio'r pris gyda ni. Nodweddion peiriant laser ar gyfer enrgaving ar bren, acrylig, lledr, marmor, gwydr a deunyddiau eraill ...\nMae Jinan AOL CNC equipment Co, Ltd yn un o'r peiriant laser proffesiynol ar gyfer enrgaving ar weithgynhyrchwyr a chyflenwyr deunyddiau pren, acrylig, lledr, marmor, gwydr a deunyddiau eraill yn Tsieina, croeso i brynu ein peiriant laser marmor ar gyfer enrgaving ar goed, acrylig, lledr, marmor, gwydr a deunyddiau eraill gan Jinan a gwirio'r pris gyda ni.\nNodweddion peiriant laser ar gyfer enrgaving ar bren, acrylig, lledr, marmor, gwydr a deunyddiau eraill\n1.Gyrraedd technoleg diwedd uchel, y cywirdeb graffu a sganio orau, gall greu'n glir ar 1mm o lythyrau.\n3. Modiwl modurol yn codi ac i lawr (mae'r pellter yn 250mm), Panasonic AC ser · mot, sgriw bêl, clamp cylchdro.\n4. Mae'r modelau cyfres hyn yn mabwysiadu ffynhonnell pŵer DSP a laser gyda hawl eiddo perchennog yn ogystal â strwythur ffrâm rhyng-graen yn sicrhau sefydlogrwydd a dibynadwyedd gweithio, gall y meddalwedd ddiweddaraf gefnogi CAD Auto, Coreldraw, CAM, a meddalwedd graffigol arall, a gall fynd yn uniongyrchol lluniau allbwn.\nSaesneg: 1mm; Numberal Arabeg: 1mm\nBMP, PLT, DST, DXF, DWG ac AutoCAD, Coredrew\n7 diwrnod gwaith\nSamplau torri ac engrafiad\nMae AOL yn un o'r beiriant laser enwog ar gyfer enrgaving ar weithgynhyrchwyr pren a chyflenwyr yn Tsieina, mae peiriant laser ar gyfer enrgaving ar bris pren yn iawn.\n1.Q: Pam ddylwn i eich dewis chi?\nA: Os byddwch chi'n dewis ni, fe gewch chi'r ansawdd gorau, y gwasanaeth gorau, y pris gorau, y warant gorau.\n2.Q: Dydw i ddim yn gyfarwydd â'r peiriant.\nA: Mae angen ichi ddweud wrthym ddeunyddiau, maint gwaith a thrwch. Byddaf yn eich argymell y peiriant cywir.\n3.Dal i weithredu'r peiriant\nA: Byddwn yn darparu llawlyfr a fideo Saesneg gyda'r peiriant i chi. Os oes angen ein help arnoch chi, cysylltwch â ni.\n4.Q: Sut alla i gael y sampl i dwyllo'ch ansawdd chi?\nA: Os hoffech farcio sampl i wirio'r 'qualtiy', gallwn ni eich helpu i wneud hyn. Mae'n rhaid i chi ddarparu'r logo neu'r dyluniad i ni, gellir darparu samplau marciau am ddim.\n5.Q: A oes modd addasu'r peiriant yn tyfu fy nghyfyngiadau?\nA: Yn sicr, mae gennym dîm technegol cryf ac mae gennym brofiad cyfoethog. Ein nod yw eich gwneud yn fodlon.\n6.Q: Allwch chi drefnu'r llwyth i mi?\nA: Gallwn drefnu'r llwyth i'n cleientiaid yn unol â hynny gan y môr ac awyr. Mae termau masnachu FOB, CIF, EXW ar gael. "\nHot Tags: peiriant laser ar gyfer enrgaving ar bren, acrylig, lledr, marmor, gwydr a deunyddiau eraill, Tsieina, gweithgynhyrchwyr, cyflenwyr, prynu, pris, Jinan


Cyflogadwyedd, hyfforddiant a sgiliau - Arad\nRydym yn ymgymryd ag ymchwil mewn meysydd megis cymorth cyflogaeth, datblygiad proffesiynol, hyfforddeiaethau a phrentisiaethau, a datblygu sgiliau sector-benodol.\nCyflogadwyedd, hyfforddiant a sgiliau\nGwerthusiad o'r Rhaglen Sgiliau Cyflogadwyedd\nNod y rhaglen Sgiliau Cyflogadwyedd yw cefnogi oedolion di-waith i gael swydd ac aros mewn gwaith drwy wella eu sgiliau cyflogadwyedd. Cynnwys craidd y rhaglen yw lleoliad gwaith o ansawdd uchel neu hyfforddiant penodol i’r cyflogwr sy’n cael ei gyfuno â hyfforddiant paratoi am waith, a sgiliau hanfodol. Roedd y gwerthusiad yn asesiad ffurfiannol o ddyluniad a gweithrediad cychwynnol y rhaglen, er mwyn llywio datblygiad y rhaglen a datblygiad y rhaglen cyflogadwyedd newydd Llywodraeth Cymru i bob oed.\nGwerthusiad canol tymor a therfynol o'r Strategaeth Sgiliau Ffilm\n(Sefydliad Ffilm Prydain/Creative Skillset, 2015 a 2018)\nYn ddiweddar mae Arad wedi cwblhau gwerthusiad terfynol o’r Strategaeth Sgiliau Ffilm pedair blynedd sydd â’r nod o greu swyddi a chryfhau sylfaen sgiliau diwydiant ffilm y DG. Roedd y gwerthusiad, a oedd yn adeiladu ar ein gwerthusiad canol tymor, yn ystyried effaith economaidd a chreadigol y strategaeth drwy arolygon o unigolion a chyflogwyr a gymerodd ran yn yr hyfforddiant a chyfweliadau gyda rhanddeiliaid allweddol ar draws y diwydiant ffilm.\nGwerthusiad Cynnydd ar Gyfer Llwyddiant\n(Llywodraeth Cymru, 2017-19)\nMae Cynnydd ar Gyfer Llwyddiant yn ariannu gweithwyr i ymgymryd â chymwysterau gofal plant a chwarae cydnabyddedig i gynyddu eu lefelau sgiliau, gyda’r nod o godi ansawdd y ddarpariaeth a gynigir i blant ifanc. Nod y gwerthusiad yw asesu a yw’r rhaglen yn cyflawni ei hamcanion cyffredinol ac a yw’r model darparu yn effeithiol, yn ogystal ag asesu effaith sgiliau gweithwyr gofal plant. Mae’r gwerthusiad yn cynnwys gwaith maes ar raddfa fawr gyda rhanddeiliaid, darparwyr hyfforddiant, cyflogwyr yn y sectorau gofal plant a gweithwyr gofal plant sy’n ymgymryd â chymwysterau.\nGwerthusiad o’r Gwasanaethau Cyhoeddus Cymru Gyfan: Rhaglen i Raddedigion\n(Llywodraeth Cymru, 2018-20)\nNod y rhaglen hon yw datblygu unigolion talentog i gefnogi dull mwy strategol o reoli talent ar draws y gwasanaethau cyhoeddus yng Nghymru. Cyflogir graddedigion am hyd at ddwy flynedd, ac yn ystod y cyfnod hwn mae’r graddedigion yn ymgymryd â thri lleoliad arwyddocaol o fewn gwasanaethau cyhoeddus wedi’u cyfuno ag addysgu a dysgu academaidd. Mae’r rhaglen hefyd yn cynnwys cwrs lefel Meistr newydd sy’n canolbwyntio ar arweinyddiaeth a llywodraethu o fewn gwasanaethau cyhoeddus. Mae gwaith Arad yn cynnwys datblygu theori newid ar gyfer y rhaglen, asesu a yw recriwtio, gweithredu a gweithgareddau wedi bod yn effeithiol, a thrafod goblygiadau ar gyfer mentrau yn y dyfodol.\nGwerthusiad o Sgiliau ar Waith\n(Awdurdod Parc Cenedlaethol Bannau Brycheiniog, 2014-18)\nMae Sgiliau ar Waith yn brosiect tair blynedd a gefnogir gan raglen Sgiliau ar Gyfer y Dyfodol Cronfa Dreftadaeth y Loteri. Mae tri phartner cyflenwi: Awdurdod Parc Cenedlaethol Bannau Brycheiniog, Awdurdod Parc Cenedlaethol Arfordir Penfro a Chyngor Bwrdeistref Sirol Torfaen. Mae’r hyfforddeiaeth Sgiliau ar Waith yn darparu lleoliadau blynyddol gyda’r nod o roi profiad ymarferol yn seiliedig ar waith i unigolion o ran cadwraeth/rheoli ystadau. Mae’r gwerthusiad o’r prosiect yn cynnwys ymchwil gyda hyfforddeion i fesur y pellter a deithiwyd a’r staff sy’n cyflawni’r prosiect i gael dealltwriaeth fwy manwl o’u profiad o’r prosiect.\nGwerth ac effaith prentisiaethau yng Nghymru\n(Ffederasiwn Hyfforddiant Cenedlaethol Cymru, 2015)\nCafodd Arad, mewn cydweithrediad â Deryn, ein comisiynu i gynnal ymchwil i werth prentisiaethau yng Nghymru. Archwiliodd yr ymchwil effaith prentisiaethau ar unigolion o ran sgiliau, cynnydd mewn gyrfa ac enillion. Roedd hefyd yn ystyried yr effeithiau ar gwmnïau yn ogystal â rhai o’r manteision ehangach i’r economi.\nNod y prosiect Dyfodol oedd datblygu a chyflwyno amrywiaeth o raglenni hyfforddi achrededig ar lefelau 1 i 3 sy’n canolbwyntio ar anghenion cyflogwyr yng Ngogledd Cymru. Ariannwyd y prosiect o flaenoriaeth 3 Thema 1 y rhaglen cydgyfeiriant yng Nghymru – gwella lefelau sgiliau a gallu’r gweithlu i addasu. Roedd y fethodoleg yn cynnwys arolwg o 300 o gyfranogwyr a 100 o fusnesau yn ogystal â chyfweliadau gyda rhanddeiliaid ac adolygiad desg o ddata monitro. Roedd yr adroddiad gwerthuso terfynol yn canolbwyntio ar effaith y prosiect ar gyfranogwyr a chyflogwyr ac economi ehangach gogledd orllewin Cymru.


Brad y Llyfrau Gleision - Cof y Cwmwd\n1 Cyflwyniad cyffredinol\n2 Yr Adroddiadau\n2.1 Clynnog Fawr\n3 Ysgolion Sul\n3.1 Clynnog Fawr\n3.6 Ysgol Sul mewn plwyfi cyfagos\n3.7 Cyfanswm y disgyblion\n3.8 Y testun gwreiddiol\nRhoddir yr enw Brad y Llyfrau Gleision i weithred Llywodraeth San Steffan ym 1847 o anfon arolygwyr (di-Gymraeg!) o amgylch Cymru i adrodd ar gyflwr addysg yn y wlad gan nodi manylion y ddarpariaeth ym mhob plwyf yng Nghymru. Pwrpas neilltuol yr arolwg, yn ôl yr hyn a ddywedir ar y dudalen flaen oedd cynnal "Inquiry ... into the means afforded to the Labouring Classes of acquiring a Knowledge of the English Language". Gan fod yr arolygwyr wedi mynd y tu allan i'w brîff gwreiddiol a cheisio cysylltu anfoesoldeb tybiedig a thlodi â diffyg ymlyniad at yr Eglwys Sefydledig a diffygion yn y system addysg - a gwaeth na hynny, diffyg gallu yn yr iaith Saesneg - teimlai'r Cymry, gyda chryn gyfiawnhad, eu bod yn cael eu sarhau a'u bychanu. Roedd arddull ac agwedd dilornus yr arolygwyr yn cryfhau hynny. Bu cythrwfl a beirniadu hallt gan Gymry o bob radd.\nSonnid am yr adroddiad fel y llyfrau gleision gan fod yna dair cyfrol wedi eu rhwymo mewn cloriau papur glas; arferid i adroddiadau swyddogol y Llywodraeth ar y pryd, ar ba fater bynnag y bônt, gael eu cyhoeddi gyda chloriau papur glas tywyll. Cyhoeddwyd cannoedd o "lyfrau gleision" ond mae'r enw wedi glynu'n benodol at yr adroddiad hwn.\nSerch hyn, mae gwerth i'r adroddiad os gellir edrych heibio i'r sarhad a'r gwawd a chanolbwyntio ar y ffeithiau moel yr adroddir amdanynt megis nifer y disgyblion. Yn yr atodiad, mae paragraff neu fwy am bob plwyf yng Nghymru. Canolbwyntir yma ar yr hyn sydd gan y llyfrau gleision i'w ddweud am bum plwyf Uwchgwyrfai.\nCyn bod addysg yn orfodaeth statudol a phob plentyn yn gorfod derbyn addysg (rhywbeth na ddigwyddodd nes basio Deddf Addysg 1870) roedd addysg yn nwylo'r eglwys, y Cymdeithasau Addysg enwadol megis y Gymdeithas Genedlaethol a'r Gymdeithas Brydeinig, ac unigolion elusengar a fyddai'n sefydlu ysgol, ac unigolion a geisiai ennill eu tamaid trwy gynnig addysg preifat am geiniog neu ddwy'r wythnos. Ysgolion felly oedd yr ysgol a noddwyd gan yr eglwys yng Nghlynnog Fawr tua diwedd y 17g ac Ysgol Eben Fardd, eto yng Nghlynnog.\nDarlun cymysg o ddarpariaeth fratiog addysg tua 1847 oedd y mwyaf y gellid ei ddisgwyl ar y gorau gan adroddiad y llyfrau gleision. Yn dilyn, ceir nodyn am y pum plwyf yn Uwchgwyrfai yn ôl yr hyn a nodwyd yn yr adroddiad.\nNodir yn y llyfrau gleision nad oedd ysgol yng Nghlynnog ym 1846. Roedd ysgol gynt yn cael ei chynnal yng Nghapel Beuno ond bod honno wedi dod i ben. Nodir ymhellach nad oedd ysgol yn yr un pentref am bellter o 16 milltir o Landwrog i Bwllheli.\nNodir dan bennawd Llanaelhaearn nad oes yr un ysgol o fewn y plwyf na'r plwyfi cyfagos.\nYn achos Llandwrog nodir fod dwy ysgol o fewn ffiniau'r plwyf, y ddwy dan nawdd yr eglwys, sef "Llandwrog Church School" a'r "Mountain School" yng nghylch Mynydd Cilgwyn.\nYn Ysgol Llandwrog, roedd 45 ar y gofrestr, ond dim ond 28 oedd yn bresennol ar ddiwrnod ymweliad y comisiynydd ar 1 Rhagfyr 1846. Y pynciau a ddysgid oedd y Beibl, ysgrifennu, darllen a mathemateg. Roedd yr athro yn gyn-gariwr heb unrhyw hyfforddiant, roedd yr ysgoldy'n fudr iawn, a'r toiledau allanol mewn stâd "atrocious and demoralising".\nYn y "Mountain School" roedd pethau, yn ôl yr arolygydd, fawr gwell. Yr ysgolfeistr oedd Joshua Williams, dyn na chafodd fawr o gyfle am addysg, eto yn ôl yr arolygydd; roedd yno ysgolfeistres ifanc 18 oed hefyd, a 4 monitor. 78 oedd nifer swyddogol y disgyblion ond dim ond 48 oedd yno. Roedd hanner y rhain yn rhy dlawd i dalu dim at eu haddysg; dywedwyd hefyd fod tua 250 o blant bach yn byw o fewn milltir i'r ysgol nad oedd yn cael unrhyw addysg o gwbl. Dysgid yr un pynciau ag yn Ysgol Llandwrog, a gramadeg a daearyddiaeth hefyd i'r bechgyn yn unig. Yr unig raen yno oedd llwyddiant cymharol mathemateg.\nNodwyd nad oedd arian ar gael i sefydlu ysgol ar gyfer plant y tlodion. Cynhelid ysgol breifat yn y plwyf, gan ddefnyddio hen gapel y Bedyddwyr Sandemanaidd yn y pentref. Cafodd yr ysgolfeistr gyflog o £5 y flwyddyn gan ficer y plwyf, ac wwedyn codid ceiniog yr wythnos ar y disgyblion oedd i gyd yn blant i deuluoedd tlawd. Roedd 17 o enethod a 31 bachgen ar ygofrestr, ond pan ymwelodd John James, y comisiynydd cynorthwyol yr ysgol ar 3 Rhagfyr, dim ond 7 plentyn oedd yno oherwydd bod y frech goch yn rhemp yn y gymdogaeth ar y pryd.\nRoedd yr athro wedi treulio chwe wythnos yng Nghaernarfon yn derbyn hyfforddiant fel athro, ac roedd yn dysgu'r Beibl, darllen yn y ddwy iaith, ysgrifennu, mathemateg a gramadeg y ddwy iaith. Prif feirniadaeth John James oedd cyflwr yr adeilad a'r dodrefn, a'r ffaith nad oedd lle tân yn y lle. Nid oedd toiledau ar gael i'r plant.\nNid oedd ysgol o fewn ffiniau plwyf Llanwnda, er mae'r adroddiad yn nodi bod ysgol genedlaethol (sef ysgol eglwys) wedi bod yno ar un adeg ond ei bod wedi dod i ben.\nMae'r adroddiad am blwyf Llanbeblig, fodd bynnag, yn nodi bod yna ysgol Eglwysig yn Y Bontnewydd, ac yr oedd nifer o blant Llanwnda yn ei mynychu. Roedd yr ysgol hon ag athro cymwysedig, wedi derbyn 6 mis o hyforddiant yng Ngholeg Hyfforddi Caernarfon, yn ogystal ag athrawes wnïo. Roedd 120 o ddisgyblion ar y llyfrau, ac fe'u addysgid mewn adeilad pwrpasol mewn sawl pwnc: y Beibl, ysgrifennu, darllen mathemateg, elfennau gramadeg a daearyddiaeth. Roedd pwyslais ar fedru darllen Saesneg yn ddeallus. Roedd y plant yn caelgwaith cartref bob nos. Y tâl am hyn oedd ceiniog yr wythnos. Dyma, efallai, yr ysgol orau oedd ar gael i blant Uwchgwyrfai, er ei bod ychydig lathenni y tu draw i ffin y cwmwd - ond rhaid cofio am ragfarnau'r arolygwyr a oedd yn Saeson ac yn Eglwyswyr, gan mai ysgol Eglwys ydoedd.\nSylwodd y comisiynwyr fod llawer o addysgu'n mynd rhagddo trwy gyfrwng yr ysgolion Sul. Nodai'r adroddiad, ymysg pethau eraill, enw'r capel, yr enwad, nifer y disgyblion o dan, a dros, 15 oed, pynciau a ddysgir ac ym mha iaith y cynhelir yr addysg.\nCapel Clynnog (MC): 51 o ddisgyblion dan 15; 60 dros 15.\nYsgol Sul Tŷ Glas (MC): 22 o ddisgyblion dan 15; 30 dros 15.\nCapel Uchaf (MC): 56 o ddisgyblion dan 15; 58 dros 15.\nCapel Tai Duon (MC): 43 o ddisgyblion dan 15; 49 dros 15.\nCapel Bwlchderwin (MC): 26 o ddisgyblion dan 15; 35 dros 15.\nCapel Nasareth (A): 30 o ddisgyblion dan 15; 28 dros 15.\nCapel Pant-glas (A): 13 o ddisgyblion dan 15; 19 dros 15.\nCapel Seilo (B), Pontlyfni: 22 o ddisgyblion dan 15; 20 dros 15.\nCapel Seion (MC), Gurn Goch: 48 o ddisgyblion dan 15; 31 dros 15.\nCapel Brynaerau (MC): 51 o ddisgyblion dan 15; 74 dros 15.\nRoedd ysgolion Sul yn cael eu cynnal yn y capeli canlynol:\nCapel Maesyneuadd (A): 47 o ddisgyblion dan 15; 29 dros 15.\nCapel Saron (B): 20 o ddisgyblion dan 15; 34 dros 15.\nCapel Cwm Coryn (MC): 32 o ddisgyblion dan 15; 28 dros 15.\nYsgoldy Eglwys Llandwrog: 20 o ddisgyblion dan 15; 0 dros 15.\nCapel Bryn'rodyn (MC): 132 o ddisgyblion dan 15; 117 dros 15.\nCapel Salem (W), Tŷ'nlôn: 45 o ddisgyblion dan 15; 19 dros 15.\nCapel Cesarea (MC), Y Fron: 61 o ddisgyblion dan 15; 61 dros 15.\nCapel Bwlan (MC): y nifer o ddisgyblion dan 15 a thros 15 heb ei gofnodi.\nCapel Carmel (MC): 53 o ddisgyblion dan 15; 62 dros 15.\nCapel Y Foel (A): 50 o ddisgyblion dan 15; y nifer o ddisgyblion dros 15 heb ei gofnodi.\nCapel Rhosnenan (A): 40 o ddisgyblion dan 15; 20 dros 15.\nYsgoldy Ochr y Cilgwyn (MC): 71 o ddisgyblion dan 15; 33 dros 15.\nCapel Tal-y-sarn (MC): 80 o ddisgyblion dan 15; 110 dros 15.\nCapel Tal-y-sarn (A): 35 o ddisgyblion dan 15; 35 dros 15.\nCapel Cilgwyn (A): 31 o ddisgyblion dan 15; 47 dros 15.\nCapel Bethel (W), Pen-y-groes: 17 o ddisgyblion dan 15; 13 dros 15.\nCapel Bethel (W), Pen-y-groes: 95 o ddisgyblion dan 15; 71 dros 15.\nCapel Soar (A), Pen-y-groes: 28 o ddisgyblion dan 15; 31 dros 15.\nCapel Salem (MC), Llanllyfni: 63 o ddisgyblion dan 15; 124 dros 15.\nYsgoldy'r Mynydd (MC), Llanllyfni: 68 o ddisgyblion dan 15; 66 dros 15.\nCapel Ebeneser (B), Llanllyfni: 27 o ddisgyblion dan 15; 26 dros 15.\nCapel Drws-y-coed (A): 34 o ddisgyblion dan 15; 35 dros 15. (Rhestrir Drws-y-coed o dan blwyf Beddgelert yn yr adroddiad.\nCapel Horeb (MC), Rhostryfan: 138 o ddisgyblion dan 15; 156 dros 15.\nCapel Bontnewydd (A): 28 o ddisgyblion dan 15; 33 dros 15.\nCapel Saron (A), Llanwnda: 37 o ddisgyblion dan 15; 40 dros 15.\nYsgol Sul mewn plwyfi cyfagos[golygu]\nWrth gwrs, nid oedd aelodau y capeli mor gaeth i ffiniau plwyf, ac yn aml roedd capel naill ai'n fwy cyfleus neu'n gapel o'u henwad nhw yn weddol agos i ffiniau Uwchgwyrfai ac i'r fannau hynny mae'n siŵr bod nifer wedi mynd. Mae'n werth felly nodi'r ffigyrau ar gyfer ambell i gapel arall nad oedd yn rhy bell i'w gyrchu ato'n hawdd. Dyma rhai:\nCapel Rhyd-ddu (MC): 49 o ddisgyblion dan 15; 45 dros 15.\nCapel Salem (MC): 48 o ddisgyblion dan 15; 63 dros 15.\nCapel Bontnewydd (MC): 77 o ddisgyblion dan 15; 43 dros 15.\nCapel Waunfawr (MC): 15 o ddisgyblion dan 15; 27 dros 15.\nCapel Waunfawr (A): 36 o ddisgyblion dan 15; 17 dros 15.\nWrth gyfrif y niferoedd a nodwyd uchod am gapeli Uwchgwyrfai (a'r un eglwys a oedd ganddi ysgol Sul) gellir dweud fod canran sylweddol y boblogaeth yn eu mynychu:\nCyfanswm y disgyblion[golygu]\nClynnog Fawr: 362 o ddisgyblion dan 15 oed a 404 dros 15 oed, cyfanswm o 766 allan o boblogaeth o 1789, sef 42.8%.\nLlanaelhaearn: 99 o ddisgyblion dan 15 oed a 91 dros 15 oed, cyfanswm o 190 allan o boblogaeth o 660, sef 28.8%.\nLlandwrog: 635 o ddisgyblion dan 15 oed a 517 dros 15 oed, cyfanswm o 1152 allan o boblogaeth o 2688, sef 42.9%.\nLlanllyfni: 320 o ddisgyblion dan 15 oed a 353 dros 15 oed, cyfanswm o 673 allan o boblogaeth o 2017, sef 33.4%.\nLlanwnda: 204 o ddisgyblion dan 15 oed a 239 dros 15 oed, cyfanswm o 443 allan o boblogaeth o 1586, sef 27.9%.\nFel sydd wedi cael ei ddweud uchod, nid oedd plwyfolion yn gaeth i gapeli yn eu plwyf eu hunain, ac felly ni ddylid cymryd y ffigyrau uchod i ddangos fod rhai plwyfi'n tueddu mynychu ysgolion Sul yn well na'i gilydd, ond gellid dweud gyda chryn sicrwydd fod tua 38% 0 boblogaeth y sir, yn blant ac oedolion, yn mynychu rhyw ysgol Sul.\nGellir gweld o'r uchod fod yr ysgolion Sul wedi chwarae rhan sylweddol iawn mewn darparu rhywfaint o addysg i'r werin ym 1847, ac roedd oedolion yn ogystal â phlant yn derbyn addysg yno, er bod y rhan fwyaf o'r addysg (yh ôl yr adroddiad) yn gyfyngedig i ddysgu defodau a chredo'r enwad neu eglwys, emynau a daearyddiaeth Beiblaidd. Gan fod yr adroddiad yn nodi bod llawer iawn o'r mynychwyr yn gallu darllen y Beibl (a chofio nad oedd fawr o ddarpariaeth addysg dyddiol yn ôl yr un adroddiad) mae'n amlwg fod gan yr ysgolion Sul ran helaeth yn y gwaith o gynnal a chynyddu llythrennedd y boblogaeth.\nDau beth arall sydd yn werth eu nodi. Yn gyntaf, roedd y gwaith i bob pwrpas yn cael ei adael i'r capeli, a dichon fod hynny wedi cryfhau gafael y capeli ar y boblogaeth. Yn ail, roedd yr holl ysgolion yn defnyddio'r Gymraeg yn unig, yn groes i'r ysgolion dyddiol ffurfiol a ledaenai'r iaith Saesneg. Yr ysgolion Sul felly oedd y gyfundrefn addysg yn y Gymraeg, ac yn gyfrwng i'w gwarchod.\nY testun gwreiddiol[golygu]\nGellir darllen yr adroddiadau i gyd ar wefan Llyfrgell Genedlaethol Cymru, trwy glicio yma: .\nMae rhai rhannau o'r adroddiad sydd yn ymdrin â Dyffryn Nantlle ar gael ar ffurf haws ar wefan nantlle.com trwy glicio yma: \n↑ Reports of the Commissioners of Inquiry into the State of Education in Wales Cyf.III (Llundain,1847), passim.\n↑ Reports of the Commissioners of Inquiry into the State of Education in Wales Atodiad i Gyf.III (Llundain,1847), t.25\n↑ Reports of the Commissioners of Inquiry into the State of Education in Wales, Atodiad i Gyf.III (Llundain,1847), t.31\n↑ Reports of the Commissioners of Inquiry into the State of Education in Wales Atodiad i Gyf.III (Llundain,1847), tt. 37-8\n↑ Reports of the Commissioners of Inquiry into the State of Education in Wales Atodiad i Gyf.III (Llundain,1847), t.41\n↑ Reports of the Commissioners of Inquiry into the State of Education in Wales Atodiad i Gyf.III (Llundain,1847), t.42\n↑ Reports of the Commissioners of Inquiry into the State of Education in Wales Atodiad i Gyf.III (Llundain,1847), t.35\n↑ Reports of the Commissioners of Inquiry into the State of Education in Wales Atodiad i Gyf.III (Llundain,1847), tt.274-282\nWedi dod o "https://cof.uwchgwyrfai.cymru/index.php?title=Brad_y_Llyfrau_Gleision&oldid=8863"\nNewidiwyd y dudalen hon ddiwethaf ar 12 Mai 2020, am 09:46.


Cynllun ffilmiau byrion lesbiaidd, hoyw, deurywiol a thraws Cymraeg yn dychwelyd\nCynllun ffilmiau byrion lesbiaidd, hoyw, deurywiol a thraws Cymraeg yn dychwelyd\nMae trefnwyr Gwobr Iris yn lansio Straeon Iris 2 gyda chefnogaeth S4C a Ffilm Cymru drwy BFI NETWORK.\nNod y cynllun yw annog rhagor o straeon lesbiaidd, hoyw, deurywiol a thraws ar gyfer y sgrin, o Gymru, am Gymru ac yn Gymraeg. Mae'r cynllun ar agor i awduron unigol a thimau o awduron a chyfarwyddwyr, a bydd yn canolbwyntio ar ddatblygu hyd at chwe ffilm fer cyn dewis un i gael ei chynhyrchu.\n"Rydyn ni wedi bod yn rhannu ein straeon gyda chynulleidfaoedd mor eang â phosibl ers bron i ddeng mlynedd. Yn ystod y cyfnod yma, rydyn ni wedi gweld straeon anhygoel am bobl lesbiaidd, hoyw, deurywiol a thraws mewn amrywiaeth o ieithoedd ac o bob cwr o'r byd. Wrth edrych i'r dyfodol, rwy'n credu ei bod hi'n briodol i Iris weithio ychydig yn nes at adref a chefnogi straeon lesbiaidd, hoyw, deurywiol a thraws sy'n cael eu hadrodd yn Gymraeg," meddai Cadeirydd yr Ŵyl, Andrew Pierce.\n"Rydyn ni'n falch iawn o fod yn gweithio mewn partneriaeth unwaith eto gydag S4C a Ffilm Cymru sydd, rhyngddyn nhw, â hanes rhagorol o gefnogi doniau Cymru. Drwy'r bartneriaeth yma, byddwn ni'n gweld straeon lesbiaidd, hoyw, deurywiol a thraws o Gymru ac yn Gymraeg yn cyrraedd cynulleidfa ryngwladol wrth i ni fanteisio ar ein rhwydwaith fyd-eang o chwaer-ŵyliau mewn ugain o wledydd," ychwanegodd.\nRhoddwyd y dyfarniad Straeon Iris cyntaf i'r awdur Bethan Marlow. Mae ei phrosiect Afiach yn dilyn hanes cwpl lesbiaidd ifanc sy'n aros ar blatfform am drên wrth iddyn nhw drafod marwolaeth a'i wynebu. Y cyfarwyddwr oedd Carys Lewis, yn wreiddiol o Gymru, sydd bellach yn byw yn Toronto, Canada.\nYchwanegodd Tracy Spottiswoode, Rheolwr BFI NET.WORK yn Ffilm Cymru: "Mae Straeon Iris yn ychwanegiad pwysig i'n hymrwymiad i gefnogi amrywiaeth, ac yn adlewyrchu amrywiaeth eang o leisiau a straeon o Gymru. Mae'r cyfle cyffrous yma yn dilyn ymlaen o'n cynllun ysgrifennu sgriptiau Cymraeg, y Labordy, a'r cynllun ffilmiau byrion presennol, Bannau, ac rydyn ni'n edrych ymlaen at ddatblygu ein gwaith gyda Gŵyl Gwobr Iris ac yn falch o fod wedi'i chefnogi ers iddi ddechrau!"


Dyfodiad sganiwr ymennydd mwyaf pwerus Ewrop - Newyddion - Prifysgol Caerdydd\nDyfodiad sganiwr ymennydd mwyaf pwerus Ewrop\nBydd sganiwr gwerth £4M yn dangos delweddau o'r ymennydd dynol sy'n fanylach nag erioed o'r blaen\nMae sganiwr MRI mwyaf pwerus Ewrop wedi cyrraedd. Bydd y sganiwr hwn yn galluogi gwyddonwyr i weld delweddau o'r ymennydd dynol sy'n fanylach nag erioed o'r blaen.\nDdydd Sul (17 Ionawr, 2016), symudwyd y sganiwr MRI sydd wedi'i addasu'n arbennig, y cyntaf o'i fath yn Ewrop a dim ond yr ail o'i fath yn y byd, i Ganolfan Ymchwil Delweddu'r Ymennydd Prifysgol Caerdydd (CUBRIC), canolfan newydd werth £44m ar Heol Maendy.\n"Mae dyfodiad y sganiwr hwn yn garreg filltir sylweddol yn y gwaith o adeiladu ein canolfan ymchwil newydd gwerth £44m, a bydd yn sicr o roi Prifysgol Caerdydd a Chymru ar y map o ran niwroddelweddu," meddai'r Athro Derek Jones, Cyfarwyddwr CUBRIC.\n"I roi gallu'r sganiwr newydd mewn rhyw fath o gyd-destun, mae llinyn gwallt dynol yn amrywio mewn diamedr o 17 micron i 180 micron. Bydd y sganiwr newydd hwn yn ein galluogi i gael gwybodaeth am strwythur y meinweoedd yn yr ymennydd ar hyd o filfed rhan o filimetr neu un micron."\nPan fydd y sganiwr yn barod i'w ddefnyddio, bydd yn rhoi delweddau heb eu hail i wyddonwyr, o gyfansoddiad micro-strwythurol meinweoedd.\nMae gwyddonwyr yn gwybod y gall dwysedd ffibrau nerfau, a'u diamedr, ddylanwadu ar allu'r ymennydd i gario gwybodaeth. Gan fod yr ymennydd yn gweithredu fel rhwydwaith, mae deall gwahaniaethau unigol yn 'ansawdd' y cysylltiadau hynny yn dod yn fwyfwy pwysig.\nBydd y sganiwr newydd yn helpu gwyddonwyr i ddeall y gwahaniaethau unigol hyn yn well.\nEr enghraifft, mewn cyflyrau sy'n datblygu, fel sgitsoffrenia, mae'n bosibl nad yw rhai cysylltiadau byth yn ffurfio, neu mewn cyflyrau niwro-ddirywiol, fel clefyd Alzheimer, dirywiad y cysylltiadau sy'n arwain at ddirywiad swyddogaeth yr ymennydd.\nYchwanegodd yr Athro Jones: "Y gyfatebiaeth orau yw meddwl am delesgop.\n"Pe baech yn edrych ar yr awyr drwy delesgop â phŵer gwan, mae signalau'r sêr sy'n agos at ei gilydd yn troi'n un, felly dim ond un signal aneglur a welwch.\n"Fodd bynnag, pe baech yn cynyddu pŵer y telesgop, gallwn ddechrau gwahanu signalau gwrthrychau sydd gerllaw, a chael darlun llawer gwell.\n"Bydd y sganiwr newydd hwn yn ein galluogi i sefydlu darlun llawer gwell o gyfansoddiad yr ymennydd. Yn y pen draw, rydym yn gobeithio y bydd hyn yn helpu i ddarparu targedau newydd ar gyfer triniaeth, a gofal iechyd gwell i bobl sy'n dioddef o salwch meddwl."\nAriennir y sganiwr newydd gan grant o £3m gan Gyngor Ymchwil y Gwyddorau Ffisegol a Pheirianneg (EPSRC) a £1m gan Sefydliad Wolfson. Bydd yn helpu i sefydlu Caerdydd fel cyfleuster Delweddu Micro-strwythurol Cenedlaethol.\nMae cyfleuster newydd CUBRIC, sydd werth £44, wedi cael cefnogaeth ariannol hael gan Lywodraeth Cymru a Chronfa Ddatblygu Ranbarthol Ewrop, Cynghorau Ymchwil yn y DU ac Ewrop, Ymddiriedolaeth Wellcome a Sefydliad Wolfson.\nDisgwylir i CUBRIC gael ei agor yn swyddogol yn ddiweddarach eleni.


Rhyddid gwybodaeth | Careers Wales\nMae mwy o wybodaeth am y Ddeddf Rhyddid Gwybodaeth ar gael ar y gwefannau allanol canlynol (dolenni Saesneg):\nEi fod yn creu hawl i fynediad statudol, ar gyfer unrhyw berson neu sefydliad, i wybodaeth amgylcheddol (yn dibynnu ar rai eithriadau i'r datgeliad) a gedwir gan Gyrfa Cymru\nBod Gyrfa Cymru yn agored, gonest ac atebol\nOs oes angen gwybodaeth arnoch dan y ddeddf, anfonwch e-bost atom:\nByddwn yn ateb o fewn 2 ddiwrnod gwaith.\nCynllun Cyhoeddi Rhyddid Gwybodaeth (PDF, 232.19 KB)\nEfallai na fydd y ffeil hon yn hygyrch. Gofynnwch am fformat gwahanol o Cynllun Cyhoeddi Rhyddid Gwybodaeth Os oes angen fersiwn fwy hygyrch o’r ddogfen hon arnoch, e-bostiwch post@gyrfacymru.llyw.cymru. Cofiwch ddweud wrthym y math o fformat sydd ei angen arnoch chi. Byddai’n help mawr i ni os gallech chi ddweud wrthym ba fath o dechnoleg gynorthwyol rydych yn ei defnyddio hefyd..\nRheoliadau Gwybodaeth Amgylcheddol 2004 (DOCX, 23.21 KB)\nEfallai na fydd y ffeil hon yn hygyrch. Gofynnwch am fformat gwahanol o Rheoliadau Gwybodaeth Amgylcheddol 2004 Os oes angen fersiwn fwy hygyrch o’r ddogfen hon arnoch, e-bostiwch post@gyrfacymru.llyw.cymru. Cofiwch ddweud wrthym y math o fformat sydd ei angen arnoch chi. Byddai’n help mawr i ni os gallech chi ddweud wrthym ba fath o dechnoleg gynorthwyol rydych yn ei defnyddio hefyd..


Coedwig yr Iwerydd | Asturias yn Gymraeg\nCyhoeddwyd gan: cathasturias | Mai 29, 2013\nCoedwig yr Iwerydd\nCoedwig yr Iwerydd yw’r enw a roir ar y coed sy’n tyfu ar hyd arfordir gogledd Sbaen, gan gynnwys yma yn Asturias. Mae’r elltydd serth (imi llethr coediog yw ystyr allt) yn wynebu’r gogledd a gwyntoedd cryfion y môr. Mae’r mynyddoedd yn rhedeg o’r dwyrain i’r gorllewin mewn rhesi, yn mynd yn uwch wrth ymbellhau o’r môr, felly mae digon o lethrau i filoedd lawer o goed. A gan fod ardaloedd helaeth yn rhy serth hyd yn oed i wartheg mynydd, ac eraill yn cael eu diogelu’n llwyr rhag anifeiliaid pori, mae coedwigoedd naturiol hynafol yn dal mewn bodolaeth.\nY syndod yw bod y coed yn llwyddo gystal ar ochr y glogwyn fel hyn. Y diwrnod o’r blaen aethom ni am dro bach yn y Picos de Europa, gan ddechrau wrth Lyn Enol. Yr adeg yma o’r flwyddyn mae’n bosib gyrru i lawr y lôn fach (ar y dde wrth weld y llyn am y tro cyntaf) hyd at man a elwir yn Pozu del Aleman – pwll yr almaenwr. Dyma’r lle i ddechrau teithiau hirach fel honno i’r Mirador de Ordiales, ond y tro yma dim ond hyd at y Mirador del Rey yr aethom ni. O’r man gwylio hwn y gwelwch chi’r Bosque de Pome\nMae hon yn un o’r ardaloedd mwyaf sydd ar ôl. Derw o dan 800m, ffawydd dros 800m. A phan fydd y ffawydd yn pallu tua’r 1000-1100m, stribed arall o goed llai a llwyni, ac uwch eu pennau nhw, yr eithin dragwyddol. Roeddwn i tua’r un uchder â chopa’r Wyddfa yn tynnu’r llun. Er nad yw’r da byw yn crwydro’r Bosque de Pome, mae digon o anifeiliaid fel ceirw, llwynogod, baeddiaid gwyllt, ie a bleiddiaid hefyd. Dro arall bydd rhaid inni fentro i fewn i’r coed: ond rwy’n siŵr y byddem ni’n rhy swnllyd i weld llawer onibai ein bod yn cwato’n hunain am amser sylweddol.\nY coedwigoedd hyn, mae’n debyg, fyddai’n ‘naturiol’ dros ardaloedd eraill y Picos onibai bod bugeiliaid yn mynd â’u hanifeiliaid yno dros yr haf. Yr un ddadl â’r un sy’n troi mewn cylchoedd yn fy mhen ynglŷn â garddio – a ddylwn i adael pethau i fod? Na, meddai fi, nid wyf eisiau byw mewn jyngl o goetach a llygod mawr. Onid wyf i hefyd yn rhan o gadwyn bywyd? Un gyda’r hawl i fyw ac i dyfu’i bwyd – heb wrth gwrs ladd mwy o bethau gwyllt (mieri, mwydod) nag sydd angen.\nCofnodwyd yn picos de europa | Tagiau: amgylchedd, Asturias, bywyd gwyllt, cerdded, coedwig, garddio, Picos-de-Europa\n« Afon Guadamía: Tymor Newydd\nDwi’n siwr fod garddio ar raddfa leol yn gwneud llawer mwy o les i’r amgylchedd nag o ddrwg. Mae dy gwestiwn yn taro nodyn i mi oherwydd dwi wedi bod yn meddwl llawer yn ddiweddar am y dulliau paramaeth/permaculture o dyfu bwyd, fel ‘garddio fforest’ ac ati, sy’n nes at batrwm naturiol o dyfu cynnyrch. Braf fyddai cael digon o le i wneud gwahaniaeth sylweddol!\nBy: Wilias on Mai 29, 2013


Camerâu CCTV newydd yn gwneud traethau'n fwy diogel - CBS Pen-y-bont\nCamerâu CCTV newydd yn gwneud traethau'n fwy diogel\nPosted on: Dydd Mawrth 08 Ionawr 2019\nMae camerâu CCTV newydd wedi'u gosod i helpu i wneud dau draeth Porthcawl hyd yn oed yn fwy diogel.\nWedi'u gosod ar draethau Rest Bay a Newton, bydd y ddau gamera yn cael eu monitro o bell gan wirfoddolwyr o Sefydliad Cenedlaethol Coastwatch yn eu gorsaf yn yr Hen Dŵr Gwylio wrth ymyl Marina Porthcawl.\nByddant yn gweithio'n agos gydag achubwyr bywydau Sefydliad Cenedlaethol Brenhinol y Badau Achub (RNLI) i gadw llygad ar y môr a glannau'r dŵr i weld a oes unrhyw un mewn perygl. Byddant hefyd yn rhoi gwybod am unrhyw ddigwyddiadau diogelwch yn uniongyrchol i wylwyr y glannau a'r gwasanaethau brys.\nMae'r ddau gamera wedi'u gosod gan Gyngor Bwrdeistref Sirol Pen-y-bont ar Ogwr fel rhan o ymdrechion cydweithredol i wneud morlin Porthcawl mor ddiogel â phosibl.\nMae croeso mawr i'r camerâu newydd hyn. Byddant yn eithriadol o ddefnyddiol yn ystod tymor prysur yr haf ac yn y gaeaf pan fydd y moroedd yn fwy peryglus ac y bydd angen cadw llygad ar bobl yn ystod tywydd stormus. Bydd yn dawelwch meddwl i'r rhai sy'n mynd i'r traeth ac i forwyr i wybod bod pâr ychwanegol o lygaid yn eu gwylio er mwyn sicrhau eu bod yn ddiogel yn y dŵr.\nDywedodd Phil Styles, rheolwr gorsaf Sefydliad Cenedlaethol Coastwatch dros Borthcawl: “Mae ein gorsaf ni yn un o’r gorsafoedd Sefydliad Cenedlaethol Coastwatch prysuraf yn y DU yn sgil nifer y digwyddiadau yr ymdrinnir â hwy, yn amrywio o dorbwyntiau llanw, i bobl sy'n bordhwylio a nofwyr mewn perygl, i sefyllfaoedd Mayday llawn.\n“Bydd y camerâu newydd yn ein galluogi i weld y morlin mewn mannau lle roeddem wedi ein cyfyngu yn flaenorol. Mae Rest Bay yn benodol yn ardal syrffio nodedig drwy gydol y flwyddyn ac mae Newton Bay yn boblogaidd am weithgarwch cychod bach. Mae digwyddiadau difrifol wedi bod yn y ddau leoliad a bydd y camerâu hyn, gyda chefnogaeth timau chwilio ac achub lleol, yn helpu i'w gwneud yn fwy diogel.\n“Rydym yn hynod ddiolchgar i'r tîm yng Nghyngor Bwrdeistref Sirol Pen-y-bont ar Ogwr ynghyd â busnesau a phartneriaid lleol eraill sydd wedi dod at ei gilydd i wneud hyn yn bosibl.”\nMae'r ffotograff hwn yn dangos syrffwyr yn Rest Bay, Porthcawl.


Rhaid ‘cydnabod gwerth’ amser ymarfer corff menywod - Newyddion - Prifysgol Caerdydd\nMae menywod yn elwa’n fawr ar redeg, ond rhaid i gymdeithas wneud yn siŵr nad yw eu hymrwymiadau i’r gwaith neu’r teulu darfu ar eu hamser i wneud ymarfer corff, yn ôl ymchwil newydd gan Brifysgol Caerdydd.\nPartnerodd ymchwilwyr â Run 4 Wales, sy’n trefnu Hanner Marathon Caerdydd/Prifysgol Caerdydd, er mwyn ymchwilio i pam mae menywod yn rhedeg a’r ffactorau sy’n eu hatal.\nDywedodd menywod fod rhedeg yn hybu eu hiechyd corfforol a meddyliol, yn lleddfu gorbryder ac yn gwella eu lles.\nCanfu’r astudiaeth hefyd fod pwysau ynghylch y teulu a’r gwaith yn tarfu ar eu hamser rhedeg, sy’n cefnogi'r dystiolaeth gan Run 4 Wales sy'n dangos mai mwy o fenywod na dynion sy’n tynnu allan cyn rasys.\nDr Sara MacBride-Stewart, o Sefydliad Ymchwil Mannau Cynaliadwy Prifysgol Caerdydd ac Ysgol y Gwyddorau Cymdeithasol, arweiniodd yr ymchwil ochr yn ochr â’i chydweithiwr Dr Charlotte Brookfield.\n“Yr hyn rydym wedi’i ganfod yw bod menywod yn gwerthfawrogi manteision rhedeg ar gyfer eu ffitrwydd a’u hiechyd meddwl, ond weithiau, nid ydynt yn teimlo bod ganddynt amser i redeg oherwydd pwysau gan y gwaith a’r teulu,” meddai Dr MacBride-Stewart.\n“Os mai'r hyn sy'n cael ei golli oherwydd pwysau’r ymrwymiadau hyn yw amser gwerthfawr i redeg a gwneud ymarfer corff, efallai bydd angen i ni wneud mwy fel cymdeithas i wneud yn siŵr bod amser i wneud ymarfer corff yn cael ei werthfawrogi a’i flaenoriaethu.\n“Gallai hyn gynnwys gwneud yn siŵr bod gan fenywod leoedd da i redeg sy’n hygyrch, fel nad yw hyn yn ffactor arall sy'n eu rhwystro rhag rhedeg.”\nMae’r astudiaeth yn rhan o ymgyrch #WhyWeRun Run 4 Wales ar gyfer Hanner Marathon Caerdydd/Prifysgol Caerdydd, er mwyn dathlu cynnydd menywod sy’n rhedeg.\nAnfonodd ymchwilwyr holiadur i’r holl fenywod a gofrestrodd i redeg yn y ras eleni.\nYmatebodd bron i fil ohonynt iddo, a dywedodd 90% mai lles i’w hiechyd corfforol yw un o’u rhesymau dros redeg. Gwnaeth 74% sôn am les i’w hiechyd meddwl, 71% am gyflawni nodau personol a 70% am reoli pwysau.\nOnd dywedodd 42% fod eu hymrwymiadau gwaith wedi tarfu ar eu gallu i ymarfer, tra gwnaeth 39% sôn am ddiffyg amser, 37% am ymrwymiadau teuluol a 36% am salwch/anafiadau.\nEleni, mae mwy o fenywod na dynion wedi cofrestru ar gyfer y ras eleni ar 6 Hydref, ac mae’r trefnwyr yn disgwyl mwyafrif benywaidd i redeg digwyddiad torfol mwyaf Cymru am y tro cyntaf yn ei hanes.\nHefyd, gwnaeth mwy o fenywod na dynion gofrestru ar ei chyfer yn 2018, ond mwyafrif o ddynion ddechreuodd y ras ar y diwrnod.\nMeddai Dr MacBride-Stewart: “Dywedodd menywod fod y lles mwyaf yn gysylltiedig â sut mae rhedeg yn gwneud iddynt deimlo - mae rhedeg yn codi hwyliau a ffitrwydd; mae’n ymlaciol, yn clirio’r meddwl, yn lleddfu gorbryder ac yn meithrin ymdeimlad da am eu hunain."\nDywedodd Prif Weithredwr Run 4 Wales, Matt Newman: “Yn ystod ymgyrch #WhyWeRun eleni, rydym wedi ymgysylltu â channoedd o fenywod i glywed eu rhesymau dros redeg.\n“Y themâu mwyaf cyffredin yn yr ymatebion drwy’r cyfryngau cymdeithasol oedd sut gall rhedeg leddfu straen a meithrin ymdeimladau o ryddid a lonydd. Mae ymchwil academaidd Prifysgol Caerdydd yn ategu’r theori bod cysylltiad hanfodol rhwng iechyd meddwl ac iechyd chorfforol.\n“Mae mwy o fenywod nag erioed yn clymu careiau eu sgidiau rhedeg yng Nghymru oherwydd y rhesymau a amlinellwyd yn yr astudiaeth hon gan Brifysgol Caerdydd. Byddwn yn gweld enghraifft arall o redeg torfol pan fydd 27,500 o gyfranogwyr yn cymryd rhan yn Hanner Marathon Caerdydd ar 6 Hydref.”\nAnogir y rhedwyr benywaidd yn Hanner Marathon Caerdydd eleni i lenwi’r holiadur, sydd ar gael ar-lein.\nHefyd, mae ymchwilwyr yn dadansoddi canlyniadau gan grwpiau ffocws gyda menywod mewn cymunedau lleol, er mwyn dysgu mwy am brofiadau o redeg yn yr ardaloedd hynny.\nDr Charlotte Brookfield


Astudiaethau achos - CEIC - Cymraeg\nHome Astudiaethau achos\nAstudiaethau Achos CEIC\nMae gan y prosiect Cymunedau Arloesi Economi Gylchol (CEIC) nifer o astudiaethau achos sy’n dangos llwyddiant ein dull gweithredu. Mae CEIC yn adeiladu ar y cysyniadau a brofwyd o fewn dau brosiect blaenorol a ariannwyd gan Lywodraeth Cymru, sef Arloesi Agored Cymunedau Ymarfer (OICoP) a Datblygu Perfformiad Arloesi mewn Cwmnïau a Chlystyrau Cadwyni Cyflenwi (DIPSFSCC).\nDatblygu Perfformiad Arloesi mewn Cwmnïau a Chlystyrau Cadwyni Cyflenwi (DIPSFSCC)\nRoedd prosiect DIPSCC yn brosiect SMARTExperistance dan arweiniad Prifysgol Abertawe a ariannwyd gan yr ERDF. Roedd yn rhoi sylw i’r rhwystrau i arloesi a datblygu Ymchwil a Datblygu newydd gyda chadwyn gyflenwi gweithgynhyrchu yng Nghymru.\n“Roedd y rhaglen yn dda iawn i ni yn y sefyllfa roedden ni ynddi. Roedden ni’n gwybod fel busnes wrth edrych ymlaen at 2050 y byddai ein gweledigaeth i adeiladu sefydliad mwy cadarn yn golygu bod gofyn i ni wneud pethau’n wahanol iawn... roedd angen i ni ddeall ein problemau a’r atebion.”\nDefnyddio model arloesi\n“Roedden ni wedi defnyddio’r hyn roedden ni wedi’i ddysgu ar y rhaglen i fynd yn ôl at ein cyflenwr a thrafod yr heriau roedden ni wedi’u hwynebu gyda’r cynnyrch, a’r hyn roedden ni’n meddwl oedd angen ei wneud yn wahanol.”\nProses a modelu\n"Drwy DIPFSCC, fe wnaethon ni nodi’r broblem, nodi ein hanghenion allweddol, ac yna siarad am ddyluniadau gyda’n cyflenwyr.”\n"Bydd ein hateb newydd yn cynhyrchu data a fydd yn ein helpu i reoli asedau yn y tymor hir er mwyn deall pryd a pha mor effeithiol y gallwn gynnal ased, a phryd y mae’r cynnyrch hwnnw wedi dod i ddiwedd ei oes ddefnyddiol."\n“Rydyn ni’n sicr wedi datblygu cysylltiadau mwy effeithiol â chyflenwyr. Rydyn ni’n deall beth yw eu galluoedd, gan fod yn agored ar y ddwy ochr, gan ein galluogi i ddeall sut y gellid cymhwyso’r cysylltiadau hyn i’n hystâd gyffredinol o offer.”\nDod ag arloesedd yn fyw\n“Roedd y rhaglen yn gyfle gwych i ddod â phobl eraill o Dŵr Cymru, nad ydynt o reidrwydd yn ymwneud yn uniongyrchol â’r tîm arloesi, i gael hyfforddiant ac arsylwi’r hyn mae pobl eraill yn ei wneud er mwyn dod ag arloesedd yn fyw.”\n“Am gyfnod rhy hir, rydyn ni wedi dibynnu ar y diwydiant i gyflwyno offer a thechnegau i ni, ac wedi defnyddio hynny i ddatrys y problemau sydd gennym. Fe ddylem fod yn trafod ein problemau ac yn datblygu gyda’n gilydd.”\nDod ag arbenigedd ynghyd\n“Roedd gweithio gyda’n cyflenwyr i ddarlunio’r gwaith a gweithredu’r ateb yn ddefnyddiol iawn.”\nRhannu problemau a heriau\n“Fy nod o’r sesiynau oedd profi sut gall Dŵr Cymru ddelio â datblygu cynnyrch a sut, fel sefydliad, mae angen i ni newid o ran y ffordd rydyn ni’n gweithio gydag eraill ac yn rhannu ein problemau a’n heriau.”\nAwydd am arloesedd\n“Roedd yn ddefnyddiol iawn i Ddŵr Cymru gael ei weld fel cwmni sydd eisiau arloesi a dod â chyflenwyr at ei gilydd.”\nArloesi Agored Cymunedau Ymarfer (OiCoP)\nRoedd y rhaglen Arloesi Agored Cymunedau Ymarfer yn adeiladu ar fethodoleg DIPFSCC i gynnwys cwmnïau ar draws gwahanol sectorau. Roedd y rhaglen yn defnyddio egwyddorion arloesi agored i adeiladu Cymunedau Ymarfer.\nGair am Ford\n“Roedd angen lle arnom ni i fod yn greadigol a datblygu gwahanol dechnolegau. Fe gawson ni’r syniad yn y gweithdy arloesi ar OiCoP – rhoddodd syniad i ni o sut i ddylunio’r labordy arloesi i gyd-fynd yn well â’r hyn yr oedden ni eisiau ei wneud.”\nGwerth cydweithio ag eraill\n"Yn gynnar iawn, fe wnaethon ni sylweddoli nad oedden ni’n gwybod popeth a bod angen i ni ymgysylltu â’r byd academaidd lleol a chwmnïau lleol. Mae cymryd rhan yn y gweithdai arloesi a rhedeg rhai o’n syniadau am brosiectau drwy’r model Dylunio sy’n Canolbwyntio ar Bobl gyda chwsmeriaid posibl wedi ein galluogi i ddatblygu cynnyrch gwell.”\nYr hyn a ddysgwyd ar y rhaglen\n“Yn draddodiadol, rydyn ni’n beirianwyr proses – rydyn ni’n gwybod sut mae rhoi injans at ei gilydd, ond dydyn ni ddim – neu doedden ni ddim yn gwybod – sut i ddylunio cynnyrch a dod â nhw i farchnad. Felly roedd dysgu am y model UX a’r dull dylunio sy’n canolbwyntio ar bobl i ddatblygu ein cynnyrch yn gwbl allweddol i bob un prosiect rydyn ni wedi gweithio arno.”\n“Roedd dysgu am yr economi gylchol wedi rhoi’r syniad i ni fynd yn ôl ac edrych ar y deunyddiau roedden ni’n eu defnyddio – rydyn ni nawr wedi dod o hyd i ddeunyddiau wedi’u hailgylchu sydd wedi arwain at arbedion cost ac wedi gwella perfformiad yr injan.”\n“Mae ein labordy arloesi wedi rhoi clod mawr i’r orsaf, ac mae nawr yn mynd i gael ei efelychu mewn llawer o ffatrïoedd injan eraill ledled Ewrop, oherwydd mae hyn yn cael ei weld fel y ffordd o redeg ochr arloesi’r busnes.”


S4C yn dathlu'r 30 oed ar y sgrîn - BBC Cymru Fyw\nS4C yn dathlu'r 30 oed ar y sgrîn\nMae S4C yn 30 oed ar Dachwedd 1\nGydag S4C yn dathlu ei phenblwydd yn 30 oed eleni mae gan y sianel arlwy arbennig i nodi'r achlysur.\nBydd wythnos arbennig o raglenni\nTan yr wythnos ddiwethaf mae'r cyhoedd wedi cael cyfle i bleidleisio ar eu dewis nhw o 30 o hoff raglenni'r sianel mewn pum categori, plant, comedi, adloniant/cerddoriaeth, chwaraeon/digwyddiadau a drama.\nBydd y pum rhaglen yn cael eu darlledu bob nos yn ystod wythnos y pen-blwydd, rhwng Hydref 29 a Thachwedd 2.\nMae Plant y Sianel yn ôl ar y sgrin wrth i S4C ail-ymweld â chenhedlaeth o Gymry a aned yr un flwyddyn a'r Sianel, 1982.\nYng nghwmni'r ddarlledwraig Beti George cawn wybod beth ydi hanes y plant erbyn hyn, yn oedolion, rhai wedi priodi, rhai yn magu teulu, rhai wedi gwireddu breuddwydion ac eraill wedi wynebu trasiedïau ysgytwol.\nMae Beti George yn mynd ar drywydd y plant anwyd yn 1982\nYn y rhaglen S4C30 bydd cyfle i ail-fyw rhai o uchafbwyntiau'r Sianel dros y tri degawd diwethaf.\nUn o wynebau gwreiddiol y Sianel, Siân Thomas, fydd yn chwythu'r llwch oddi ar raglenni'r archif.\n"Dyw e bendant ddim yn teimlo fel 30 o flynyddoedd," meddai Siân.\n"Mae'n anodd credu a dweud y gwir, mae'n teimlo fel ddoe.\n"Wrth wneud y rhaglen yma ac edrych yn ôl dwi wedi sylweddoli gymaint dwi wedi bod yn rhan ohono a pha mor freintiedig oeddwn i i gael bod yn rhan o'r noson gyntaf un.\n"'Da ni'n genedl fechan ac mae'r Sianel yn un y dylen ni ymfalchïo ynddi. Mae wedi bod yn ddeg mlynedd ar hugain ffantastig."\nSiân Thomas oedd un o wynebau cynnar y sianel\nA bydd un o raglenni arbennig yr wythnos yn mynd â ni yn ôl i gyfnod cyn i'r sianel fodoli i gyfnod oedd yn gwbl allweddol i'w sefydlu.\nMae Gwynfor, drama ddogfen newydd a ysgrifennwyd gan y llenor T. James Jones yn seiliedig ar flwyddyn dyngedfennol yn hanes Gwynfor Evans.\nYn ôl cynhyrchydd Gwynfor, Lona Llewelyn Davies, gallwn ddisgwyl portread "cynnes a sensitif o ddyn dewr a wnaeth benderfyniad ysgytwol".\nYn ystod yr wythnos hefyd bydd rhaglen arbennig o Dechrau Canu Dechrau Canmol o Rosllannerchrugog, a bydd Sam ar y Sgrin a'r Byd ar Bedwar hefyd yn paratoi eitemau arbennig.\nYn ôl Dafydd Rhys, Cyfarwyddwr cynnwys S4C, "Mae'r gynulleidfa wedi bod yn ganolog i holl weithgareddau'r Sianel dros y 30 mlynedd diwethaf felly fel rhan o'r dathliadau rydym yn trosglwyddo oriau o'n hamserlen i'r gynulleidfa gyda'r gystadleuaeth archif.\n"Gyda'r ddrama ddogfen bwysig, digon o gomedi a rhaglenni dogfen arbennig fe fydd rhywbeth i bawb fwynhau wrth i ni ddathlu pen-blwydd y Sianel. Cofiwch nad edrych yn ôl yn unig fyddwn ni; mae llu o raglenni a chyfresi newydd ar y gweill hefyd."\nBydd y cyfan yn dechrau nos Sadwrn wrth i ffilm Hedd Wyn gael ei hail-ddarlledu.\nDyma'r ffilm gyntaf Cymraeg i gael enwebiad am Oscar.\nBydd rhaglen arbennig o Stiwdio am hanes S4C ar BBC Radio Cymru ddydd Iau am 2pm.


Wedi'i ddiweddaru: 09/05/2021\nDatganwyd canlyniad yr etholiad ar gyfer y rôl yn gynharach heddiw yng Nghanolfan Celfyddydau'r Memo yn y Barri.\nDywedodd Mr Michael:\n“Rwy'n falch o fod wedi cael cefnogaeth yr etholwyr ledled De Cymru ac o fod wedi cael fy ailethol yn Gomisiynydd yr Heddlu a Throseddu am y trydydd tro. Mae llawer iawn wedi cael ei gyflawni dros rai blynyddoedd anodd iawn i blismona, ond rwy'n awyddus iawn i ni adeiladu ar y seiliau cadarn rydym wedi'u gosod, a byddaf yn dweud mwy yn fuan am fy nghynlluniau a'm huchelgeisiau ar gyfer y tair blynedd nesaf.\n“Er bod y 12 mis diwethaf wedi bod yn anodd tu hwnt i bawb, rydym wedi gweithio gyda phartneriaid yn Llywodraeth Cymru a Llywodraeth Leol i gadw pobl De Cymru yn ddiogel, ac mae'r cydweithio agos, yn ogystal â'r cydweithrediad rhwng pob rhan o'r System Cyfiawnder Troseddol yng Nghymru, wedi arwain at rai datblygiadau cadarnhaol iawn. Felly, hoffwn ddiolch i'r cyhoedd, yr aelodau o'm tîm a'r Prif Gwnstabl Jeremy Vaughan, a swyddogion a staff ym mhob rhan o Heddlu De Cymru. Gyda'n gilydd, mae'n rhaid i ni bellach wynebu'r her o adfer ar ôl pandemig COVID-19 gan weithio'n galed ar yr un pryd i leihau ac atal troseddau yn ein cymunedau a delio â gofynion newydd a rhai sy'n dod i'r amlwg sy'n cael effaith ar blismona. Rwy'n cael blas ar yr her a nawr bod yr etholiad drosodd byddaf yn gweithio gyda'r Prif Gwnstabl i gyflawni ein huchelgais gyffredin o roi'r gwasanaeth heddlu gorau posibl i gymunedau De Cymru. Byddwn yn cyflawni'r nod hwnnw, ynghyd â'r nod o atal niwed, drwy weithio gyda'n partneriaid, gan gyflawni mwy gyda'n gilydd nag y gallwn ei gyflawni ar ein pen ein hunain.”\n“Hoffwn longyfarch Alun Michael ar gael ei ailethol yn Gomisiynydd yr Heddlu a Throseddu ar gyfer De Cymru. Bu cydberthynas waith gadarnhaol iawn rhyngof i ag Alun ers sawl blwyddyn ac edrychaf ymlaen at barhau â'n gwaith i gadw cymunedau De Cymru'n ddiogel. Arwain yr heddlu i fynd i'r afael â'r heriau yn ein cymunedau yw fy ffocws o hyd, gan gynnwys trais difrifol a throseddau'n ymwneud â chyllyll, cam-drin domestig, delio mewn cyffuriau ac amddiffyn pobl sy'n agored i niwed. Drwy barhau i weithio gyda Thîm y Comisiynydd ac mewn partneriaeth â sefydliadau eraill gallwn barhau i amddiffyn y cyhoedd a gofalu am y rhai sydd ein hangen fwyaf.”


Dadorchuddio cerflun ‘Cylch Haearn’ fel rhan o brosiect £630,000 yng Nghastell Fflint | LLYW.CYMRU\nHeddiw - mae cynlluniau wedi cael eu datgelu am brosiect â buddsoddiad o £630,000 yng Nghastell Fflint a’r blaendraeth, gan gynnwys gosod cerflun trawiadol o’r enw’r Cylch Haearn.\nDewiswyd y cynllun buddugol gan banel o Lywodraeth Cymru a’r corff sy’n noddi’r cynllun, Cyngor Celfyddydau Cymru, yn dilyn cystadleuaeth genedlaethol i dderbyn cynigion am gysyniadau celf i ddathlu Blwyddyn Chwedlau Cymru.\nDechreuwyd adeiladu Castell Fflint ym 1277, un o’r cestyll cyntaf i gael eu hadeiladu yng Nghymru gan Edward I. Aeth y Brenin yn ei flaen i adeiladu cestyll Biwmares, Conwy, Caernarfon a Harlech yng ngogledd Cymru, sydd heddiw’n ffurfio Safle Treftadaeth y Byd UNESCO.\nDadorchuddiwyd cynlluniau cerflun enfawr gwerth £395,000 y Cylch Haearn heddiw gan Ken Skates, Gweinidog y Cabinet dros yr Economi ac Isadeiledd, a gallai fesur hyd at saith metr o uchder a 30 metr o led. Mae’n cynrychioli coron enfawr rydlyd sy’n portreadu’r berthynas rhwng teuluoedd brenhinol canoloesol Ewrop a’r cestyll yr adeiladon nhw.\nBydd y gosodiad yn cael ei gerfio gyda geiriau a dywediadau priodol fydd yn cael eu datblygu gan y gymuned leol.\nPan fydd yn agor yn 2018, bydd ymwelwyr yn gallu cerdded ar hyd y cerflun a gweld golygfeydd uchel ar hyd yr aber a golygfeydd o’r castell.\nMae ei leoliad yn Fflint yn nodi’r digwyddiad enwog pan drosglwyddwyd y goron o un llinach ganoloesol i un arall, fel sy’n cael ei ddisgrifio yn Richard II gan Shakespeare. Castell Fflint oedd y lleoliad wrth i Richard II ildio’r goron i Harri’r IV - digwyddiad pwysig iawn a gafodd gryn effaith ar hanes Prydain ac Ewrop.\n“Bydd y cerflun ar ffurf gytbwys, bydd peth ohono o dan y ddaear, a’r gweddill yn ymestyn i’r awyr, er mwyn dangos natur ansefydlog y goron,”\nmeddai George King, o George King Architects Cyf. - y penseiri sy’n gyfrifol am y cynllun uchelgeisiol.\n“Mae’r cerflun wedi cael ei gynllunio’n ofalus i weithio ar sawl graddfa. O bellter mae ei siâp trawiadol, eiconig yn debyg i arteffact enfawr hynafol, wedi ei olchi ar lan Aber Dyfrdwy.\n“Mae ei faint a’i olwg ddynamig yn golygu y bydd yn dirnod fydd yn hawdd i’w adnabod yn yr ardal.\n“Fodd bynnag, wrth i chi agosáu at y cerflun mae’n amlwg ei fod yn fwy na dim ond cerflun.”\nBydd yr engrafiadau yn dathlu tirnodau lleol, trefi hanesyddol a’u cysylltiadau â Chastell Fflint, yn ogystal â chynnwys ynglŷn â fflora a ffawna Aber Dyfrdwy.\nMae’r cynllun yn rhan o ddatblygiadau ehangach sydd wedi eu hamlinellu mewn strategaeth adfywio sydd newydd gael ei chomisiynu ar gyfer blaendraeth Fflint, gyda’r nod o gyfoethogi profiad ymwelwyr â Chastell Fflint, a chryfhau cysylltiadau â’r gymuned o fewn y dref a helpu i adfywio’r ardal unigryw hon.\nDwedodd Ken Skates:\n“Mae’n bleser mawr cyhoeddi’r cynlluniau i helpu gwella profiad ymwelwyr yn y safle hwn sy’n llawn hanes, a hynny yn ystod Blwyddyn Chwedlau Cymru.\n“Rydyn ni’n dathlu pobl anhygoel y gorffennol, llefydd trawiadol a straeon sydd wedi creu treftadaeth a diwylliant cyfoethog Cymru drwy gydol 2017.\n“Yn ei anterth, chwaraeodd Castell Fflint rôl allweddol drwy greu dyfodol Cymru, heb sôn am y DU ac Ewrop. Mae cerflun y Cylch Haearn yn ffordd berffaith o nodi’r arwyddocâd a denu rhagor o bobl i ymweld â’r safle, gan ddod â buddiannau economaidd positif i’r ardal.”\nMae gwelliannau eraill i’r Castell yn cynnwys gosod grisiau troellog dur gwrthstaen yn y tŵr gogledd-ddwyreiniol a chynllun i ystyried adfywio Blaendraeth Fflint ymhellach.\nMae’r grisiau £217,000 wedi cael eu gosod yn yr un safle â’r grisiau cerrig gwreiddiol, fel y gall ymwelwyr ddringo i ben y tŵr a mwynhau golygfeydd godidog o blatfform newydd ar ben y grisiau.\nDim ond megis dechrau mae’r cynllunio adfywio, ond bydd opsiynau’n cael eu hystyried i wella’r cyfleusterau sydd ar hyd y traeth ar hyn o bryd. Bydd hyn yn cynnwys gweithio gyda RNLI, clwb rygbi a chlwb pêl-droed Fflint i wella’r cyfleusterau presennol, a gweithio gyda phartneriaid fel yr Awdurdod Lleol i ddatblygu gwasanaethau ymwelwyr yng Nghastell Fflint.


Nodiadau Esboniadol i DEDDF CYLLIDO GOFAL PLANT (CYMRU) 2019 - Explanatory Notes\nNodiadau Esboniadol i DEDDF CYLLIDO GOFAL PLANT (CYMRU) 2019\n2019 anaw 1\nSylwebaeth Ar Yr Adrannau\nAdran 12 – Darpariaeth atodol ynghylch rheoliadau o dan y Ddeddf hon\n28.Mae’r adran hon yn esbonio bod pwerau i wneud rheoliadau o dan y Ddeddf i’w harfer drwy offeryn statudol (sy’n golygu bod gofynion gweithdrefnol penodol a gofynion eraill a gynhwysir yn Neddf Offerynnau Statudol 1946 yn gymwys mewn perthynas â rheoliadau a wneir o dan y Ddeddf) ac yn pennu y bydd y weithdrefn gadarnhaol yn gymwys i bob defnydd o’r pwerau i wneud rheoliadau. Mae hyn yn golygu bod unrhyw reoliadau a wneir o dan y Ddeddf yn ddarostyngedig i gymeradwyaeth ddatganedig gan Gynulliad Cenedlaethol Cymru.\n29.Mae adran 12 hefyd yn ei gwneud yn glir y caiff unrhyw reoliadau a wneir o dan y Ddeddf roi disgresiwn i unrhyw berson. Mae angen y pŵer i roi disgresiwn er mwyn rhoi hyblygrwydd i Weinidogion Cymru o ran y trefniadau gweithredol sydd i’w gwneud ar gyfer gweinyddu unrhyw gyllid a ddarperir yn unol ag adran 1, er enghraifft, wrth wneud penderfyniad o ran pa un ai i osod cosb am ddarparu gwybodaeth anwir neu gamarweiniol a ddarperir gan berson mewn cysylltiad â’i gais am gyllid. Rhaid i berson sy’n arfer disgresiwn o dan amgylchiadau o’r fath arfer barn resymol er mwyn penderfynu pa un ai i osod cosb ai peidio ac, os gosodir cosb, swm y gosb honno.\n30.Caiff unrhyw reoliadau a wneir o dan y Ddeddf hefyd wneud darpariaeth wahanol at ddibenion gwahanol, a gwneud darpariaeth ganlyniadol, gysylltiedig, atodol, ddarfodol, drosiannol neu arbed.


Prosiect Twristiaeth Treftadaeth yn adfer galon Castell Caeriw\nRydych yma: Gwybodaeth am Cadw › Newyddion › Prosiect Twristiaeth Treftadaeth yn adfer galon Castell Caeriw\nMae gwaith atgyweirio cyffrous yng Nghastell Caeriw, ym Mharc Cenedlaethol Arfordir Penfro, wedi cryfhau ei enw da fel atyniad i ymwelwyr o ansawdd ar gyfer y teulu oll.\nCastell Caeriw © Pete Norman\nPlant yn mwynhau yr amgylchedd yn y Neuadd Fach\nTo y Neuadd Fawr yn Castell Caeriw\nDiolch i gyllid gan y Prosiect Twristiaeth Treftadaeth, mae gwaith adnewyddu wedi'i wneud i do Neuadd Fach drawiadol y castell, gan adfer un o ofodau mwyaf amlwg yr adeilad a chalon wreiddiol y castell.\nDywedodd Rheolwr y Castell Daisy Hughes: “Mae to newydd wedi golygu ein bod wedi gallu ychwanegu at yr hyn yr ydym yn ei gynnig i'n hymwelwyr, gydag ystod lawn o weithgareddau dan do newydd a defnydd cymunedol sydd wedi dod â'r gofod yn fyw unwaith eto. Mae'n cynnig lleoliad gwych a dramatig ar gyfer ein digwyddiadau ac mae'n golygu bellach ein bod ni'n lleoliad tywydd gwlyb gwych i bob oed."\nRoedd y prosiect adnewyddu hefyd yn cynnwys siop a chanolfan i ymwelwyr newydd, ynghyd â gwelliannau i'r maes parcio. Mae rhaglen y prosiect, i fywiocau’r atynfeydd twristaidd gwych, yn rhan o Brosiect Twristiaeth Treftadaeth Cadw, sy’n werth £19miliwn ac a gyllidir yn rhannol gan Gronfa Ddatblygu Ranbarthol Ewrop\nYchwanegodd Daisy: “Roeddem yn hynod ddiolchgar am y cymorth ariannol ar gyfer y prosiect hwn, sydd nid yn unig wedi gwella ein cyfleusterau yng Nghastell Caeriw, ond sydd hefyd wedi cyfoethogi apêl twristiaeth y sir yn ehangach."\nMae Castell a Melin Heli Caeriw yn cael eu rheoli gan Awdurdod Parc Cenedlaethol Arfordir Penfro. Mae ei hanes cyfoethog yn ymestyn dros 2,000 o flynyddoedd ac mae'n adrodd hanes marchogion y deyrnas, gwneuthurwyr brenhinoedd, cynllwyn Oes Elisabeth a difrod y Rhyfel Cartref. Mae cipolwg i'w orffennol gwaedlyd yn cynnwys tyllau llofruddiaeth, gargoiliau a chwedlau am ysbrydion. Wedi'i leoli o fewn y Parc Cenedlaethol hyfryd, heddiw mae Caeriw yn lle perffaith i fynd am dro ysgafn a phicnic neu ddiwrnod yn llawn darganfod ac antur i'r teulu cyfan.\nGall ymwelwyr weld yr gwaith atgyweiro ar dydd Sul 7 Rhagfyr ar gyfer y Ffair Nadolig flynyddol yn Castell Caeriw. Bydd hwyl ganoloesol a llu o grefftwyr yn gwerthu rhoddion wedi'u gwneud yn lleol, cardiau, addurniadau a chynnyrch. Bydd y Côr Quaynotes yn perfformio carolau traddodiadol a chaneuon Nadoligaidd, a bydd Hebogyddiaeth Sir Benfro yno hefyd, gyda nifer o'u hadar hyfryd. Mae'r ffair ar agor rhwng 11am a 3pm a chost mynediad i'r castell yw £4 i oedolion (yn cynnwys mins pei!) gyda mynediad am ddim i blant.\nMae rhagor o wybodaeth ar y proiect hwn a digwyddiadau eraill ar y safle ar gael ar wefan Castell Caeriw neu ar rif ffon 01646 651782.


Noddfa wyllt yng nghanol môr o dir amaethyddol. Mae’r gors fawn yma’n gartref i gasgliad lliwgar o blanhigion ac anifeiliaid arbenigol.\nMae parcio ar gael ar ochr y ffordd: SH911634\nGwartheg a defaid, dechrau’r gwanwyn a diwedd yr haf.\nMae’r sffagnwm yn cymryd blynyddoedd i adfer ar ôl cael ei sathru felly plîs peidiwch â cherdded dros y gors. Cadwch at y llwybrau a ganiateir o amgylch ffin y warchodfa. Gall y caeau agored rydych yn eu croesi i gyrraedd y safle gynnwys gwartheg a defaid – cofiwch eu parchu bob amser.\nMae’r safle’n wlyb iawn ac yn anffodus nid yw’n hwylus ar gyfer ymwelwyr ag anawsterau symud.\nEin mawndiroedd gwerthfawr\nAr yr olwg gyntaf, gall y warchodfa yma edrych fel cymysgedd o wyrdd a brown heb lawer yn digwydd ynddi. Ond dim ond ychydig o archwilio sydd ei angen i ddarganfod bod corsydd mawn ymhlith cynefinoedd mwyaf amrywiol y wlad. Mae mawndiroedd yn cynnig manteision i bobl hefyd: mae mawndiroedd y DU yn storio tua 4,500 miliwn o dunelli o garbon atmosfferig (mae hynny 100 gwaith yn fwy na holl lystyfiant y DU, gan gynnwys coed) ac mae 70% o’n dŵr yfed yn dod o ddalgylchoedd afon mawndir. Yn anffodus, mae’r cynefin hwn o dan fygythiad – arferai fod yn gyffredin ledled y DU ond ychydig o gorsydd mawn sydd ar ôl erbyn heddiw, ar ôl iddynt gael eu draenio ar gyfer tir amaethyddol a fforestydd.\nCeir chwe amrywiaeth o fwsogl sffagnwm ym Mlaen-y-Weirglodd, a hefyd amrywiaeth enfawr o blanhigion arbenigol fel llafn y bladur, chwys yr haul, ffa’r gors a phlu’r gweunydd. Ochr yn ochr â’r holl blanhigion amrywiol yma ceir amrywiaeth enfawr o infertebrata, gyda mwy na 230 o rywogaethau wedi’u cofnodi ar y safle. Yn eu tro, mae’r rhain yn denu adar fel y tingoch, y pengoch a’r llinos.\nMae’r warchodfa 2 filltir i’r de orllewin o Lansannan. Wrth deithio o’r cyfeiriad yma, gadewch y B5382 a dilyn y B5384 i gyfeiriad Gwytherin. Cymerwch yr ail dro i’r chwith, mynd dros grid gwartheg ac wedyn edrych am gilfan fechan ar y dde (SH 911 634: os byddwch yn cyrraedd y grid gwartheg nesaf, byddwch wedi mynd yn rhy bell). Parciwch yma, croesi’r ffordd a cherdded i fyny dros y cae ar y chwith, gan fynd drwy giât mochyn a dilyn yr hen glawdd ar y chwith i chi er mwyn cyrraedd y warchodfa.


Douglas Green Pennod 9 (2009/2010)\nMae Doug yn olygydd y papur newydd lleol ac mae'n rhoi pob cefnogaeth y gallai i Siân gyda'i gyrfa wleidyddol. Mae'n mwynhau bywyd distaw ac yn hoff o arddio, ond mae yna rhywbeth yn dod ag ef a Defi'n ôl at ei gilydd unwaith yn rhagor.\nMae Doug yn penderfynu newid ei ffordd o fyw ac mae'n rhoi'r gorau i yfed. Mae hefyd yn cyfaddef wrth Siân ei fod yn ei charu ac mae'r ddau'n dechrau perthynas.\nMae Doug yn yfed yn drwm ac mae'n colli rheolaeth ar ei fywyd. Mae ei berthynas â Judith yn dod i ben wedi iddi hi gael perthynas â dyn arall, ond mae ei berthynas gyda Siân yn datblygu.\nMae Doug yn byw gyda Defi yng Nghaerdydd ond mae wedi dechrau yfed yn drwm. Mae'n helpu Siân ym Mhen Talar gan wneud ychydig o waith o amgylch y tŷ ac mae wedi cymryd ffansi at ferch sy'n byw mewn fflat agos iddo.\nMae Doug erbyn hyn yn gweithio i un o bapurau newydd Fleet Street yn Llundain ac yn ysgrifennu dipyn am y streic fawr. Mae ei gyfeillgarwch â Defi wedi tyfu unwaith yn rhagor ond mae cwmwl du ar y gorwel iddo.\nMae ei yrfa fel newyddiadurwr yn datblygu'n llwyddiannus iawn, wrth weithio i'r Mirror ac yna ar ei liwt ei hun. Mae ei berthynas gyda Defi yn gyfnewidiol, ond mae ei agwedd ymarferol yn aml yn achub ei gyfaill. Er ei fod yn dwlu ar ferched, does ganddo ddim bywyd teuluol gan fod ei fywyd ynglwm â'i waith.\nMae Douglas nawr yn 22 ac yn newyddiadurwr gyda'r papur lleol yng Nghaerfyrddin. Mae'n mwynhau ei annibyniaeth ariannol newydd tra bod Defi'n fyfyriwr tlawd. Mae'r ddau'n parhau i gadw mewn cysylltiad er nad ydyn nhw'n ffrindiau pennaf bellach.\nPennod 2 (1969)\nMae Douglas yn 17, ac mae mwy o hyder a chymeriad ganddo erbyn hyn. Mae wedi darganfod merched - go iawn! Ac mae ganddo hyder diymdrech. Er ei fod e a Defi'n mynd i ysgolion gwahanol, mae eu cyfeillgarwch yn gryfach nag erioed. Mae Douglas yn ymarferol iawn ac mae ei draed ar y ddaear. Pennod 1 (1962 - 1963)\nMae Douglas yn 10. Mae'n byw mewn tŷ cyngor gyda'i dad alcoholig, Albert. Bu farw ei fam flwyddyn yn ôl. Mae e'n wyliadwrus o dymer treisgar ei dad ar ôl iddo yfed. Mae'n weddol annibynnol ac yn adnabod y byd yn dda. Mae'n fachgen blêr ac yn cael ei weld fel bachgen drwg a 'rough' gan blwyfolion Rhydcaeau. Mewn gwirionedd mae'n fachgen onest a pharchus (heblaw am gwpl o weithiau yn ifanc, fel dwyn o focs casgliad y capel). Mae'n mynd i ysgol gyfun yn hytrach na'r ysgol ramadeg fel Defi. Yn amlwg yn boblogaidd ymhlith ieuenctid y dre - gwelwn ni e'n achub Defi am y tro cyntaf, ac mae hyn yn parhau am flynyddoedd i ddod.


Genesis 39 (BCN) - Bible Society\nGenesis 39 BCND\n1Cymerwyd Joseff i lawr i'r Aifft, a phrynwyd ef o law yr Ismaeliaid, a oedd wedi mynd ag ef yno, gan Potiffar, Eifftiwr oedd yn swyddog i Pharo ac yn bennaeth y gwarchodwyr. 2Bu'r ARGLWYDD gyda Joseff, a daeth yn ŵr llwyddiannus. Yr oedd yn byw yn nhŷ ei feistr yr Eifftiwr, 3a gwelodd ei feistr fod yr ARGLWYDD gydag ef, a bod yr ARGLWYDD yn llwyddo popeth yr oedd yn ei wneud. 4Cafodd Joseff ffafr yn ei olwg, a bu'n gweini arno; gwnaeth yntau ef yn arolygydd ar ei dŷ a rhoi ei holl eiddo dan ei ofal. 5Ac o'r amser y gwnaeth ef yn arolygydd ar ei dŷ ac ar ei holl eiddo, bendithiodd yr ARGLWYDD dŷ'r Eifftiwr er mwyn Joseff; yr oedd bendith yr ARGLWYDD ar ei holl eiddo, yn y tŷ ac yn y maes. 6Gadawodd ei holl eiddo yng ngofal Joseff, ac nid oedd gofal arno am ddim ond y bwyd yr oedd yn ei fwyta.\nYr oedd Joseff yn olygus a glân, 7ac ymhen amser rhoddodd gwraig ei feistr ei bryd ar Joseff a dweud, “Gorwedd gyda mi.” 8Ond gwrthododd, a dweud wrth wraig ei feistr, “Nid oes gofal ar fy meistr am ddim yn y tŷ; y mae wedi rhoi ei holl eiddo yn fy ngofal i. 9Nid oes neb yn fwy na mi yn y tŷ hwn, ac nid yw wedi cadw dim oddi wrthyf ond tydi, am mai ei wraig wyt. Sut felly y gwnawn i y drwg mawr hwn, a phechu yn erbyn Duw?” 10Ac er iddi grefu ar Joseff beunydd, ni wrandawodd arni; ni orweddodd gyda hi na chymdeithasu â hi. 11Ond un diwrnod, pan aeth i'r tŷ ynglŷn â'i waith, heb fod neb o weision y tŷ yno, 12fe'i daliodd ef gerfydd ei wisg, a dweud, “Gorwedd gyda mi.” Ond gadawodd ef ei wisg yn ei llaw a ffoi allan. 13Pan welodd hi ei fod wedi gadael ei wisg yn ei llaw, a ffoi allan, 14galwodd ar weision ei thŷ a dweud wrthynt, “Gwelwch, y mae wedi dod â Hebrëwr atom i'n gwaradwyddo; daeth ataf i orwedd gyda mi, a gwaeddais innau yn uchel. 15Pan glywodd fi'n codi fy llais a gweiddi, gadawodd ei wisg yn f'ymyl a ffoi allan.” 16Yna cadwodd wisg Joseff yn ei hymyl nes i'w feistr ddod adref, 17ac adroddodd yr un stori wrtho ef, a dweud, “Daeth y gwas o Hebrëwr, a ddygaist i'n plith, i mewn ataf i'm gwaradwyddo; 18ond pan godais fy llais a gweiddi, gadawodd ei wisg yn f'ymyl a ffoi allan.” 19Pan glywodd meistr Joseff ei wraig yn dweud wrtho am yr hyn a wnaeth ei was iddi, enynnodd ei lid. 20Cymerodd Joseff a'i roi yn y carchar, lle'r oedd carcharorion y brenin yn gaeth; ac yno y bu yn y carchar. 21Ond yr oedd yr ARGLWYDD gyda Joseff, a bu'n drugarog wrtho a rhoi ffafr iddo yng ngolwg ceidwad y carchar. 22Rhoes ceidwad y carchar yr holl garcharorion yng ngofal Joseff, ac ef fyddai'n gwneud beth bynnag oedd i'w wneud yno. 23Nid oedd ceidwad y carchar yn pryderu am ddim a oedd dan ofal Joseff, am fod yr ARGLWYDD gydag ef ac yn ei lwyddo ym mha beth bynnag y byddai'n ei wneud.


Nicola Sturgeon yn anhapus gydag enw ei phlaid – Golwg360\nNicola Sturgeon yn anhapus gydag enw ei phlaid\nAmau addasrwydd y gair ‘national’\nNicola Sturgeon (Trwydded Llywodraeth Agored 1.0)\nMae prif weinidog yr Alban, Nicola Sturgeon, wedi cyfaddef fod y gair ‘national’ yn enw ei phlaid yn peri pryder iddi.\nDywed fod ganddi amheuon ei fod yn cyfleu’r math o genedlaetholdeb sydd wedi achosi dinistr a thrais mewn llawer rhan o’r byd.\n“Mae’r gair yn anodd,” meddai, mewn trafodaeth yn ystod Gŵyl Lyfrau Ryngwladol Caeredin.\n“Pe gallwn droi’r cloc yn ôl i ddyddiau sefydlu fy mhlaid, fyddwn i ddim yn dewis yr enw Scottish National Party.\n“Ond byddai’n llawer rhy gymhleth newid yr enw bellach. Er bod y gair yn achosi problemau, all y mudiad dros annibyniaeth yr Alban ddim bod yn fwy gwahanol i’r hyn sy’n cael ei alw’n genedlaetholdeb mewn rhannau eraill o’r byd.”\nFawr ddim gobaith cael hyd i ragor yn fyw\nGalw am ddatganoli Ystâd y Goron i dod â £500 miliwn i Gymru\nMae AS Plaid Cymru Liz Saville Roberts wedi cyflwyno mesur gerbron Senedd San Steffan yn galw am ddatganoli Ystâd y Goron i Gymru


Visit Snowdonia - Chwedlau\n'rydych wedi ymweld â: Cartref | Treftadaeth, Diwylliant a Iaith | Chwedlau\nMae diwylliant a hunaniaeth ardal Eryri Mynyddoedd a Môr wedi cael ei ddylanwadu gan chwedlau, llen gwerin, cewri, bwystfilod a hyd a lledrith. Mae’r chwedloniaeth yn gysylltiedig â bron i bob llyn, bryn, mynydd a phentref yn yr ardal. Mae’r hen draddodiad Cymreig o adrodd stori wedi sicrhau fo'r hen chwedlau unigryw yma'n parhau i ysgogi a difyrru unigolion heddiw ag oeddynt yn ystod eu dyddiau cynnar. Pryd bynnag ymwelwch ag ardal Eryri Mynyddoedd a Môr mae’r gorffennol, yr hyd a lledrith ai chwedloniaeth o amgylch pob cornel.\nY chwedlau mwyaf enwog a dylanwadol yw’r gyfres o storiâu canoloesol a chaiff eu galw'r Mabinogi. Mae’r straeon yn disgrifio bywydau a llwyddiannau arwrol a hudol grŵp o gymeriadau sy'n rhyngberthyn. Mae’r chwedlau hyn yn cynnwys agweddau o gyfnod Paganaidd ar byd Canoloesol o’r cyfnod Arthuraidd.\nMae lleoliadau trwy ardal Eryri Mynyddoedd a Môr yn gysylltiol gyda’r Mabinogi.\nMae Brenin Arthur yn cael ei grybwyll yn llawer o straeon y Mabinogi, ac mae ganddo gysylltiadau cryf gyda’r ardal. Mae sawl enw lle yn cynnwys ei enw; yn ôl y son mae gan Gegin Arthur a Ffynnon Arthur yn Eryri briodweddau iachaol. Mae llawer o storiâu syn son am ogofau yn yr ardal yn son am Arthur yn cysgu ac yn aros am alwad i ddychwelyd at ei ddynion i achub Cymru. Mae llynnoedd Llydaw, Dinas ac Ogwen, ymysg llawer eraill, yn honni mai yno y mae Caledfwlch hudol. Yn ôl y son mae carreg gyda phrint pedol ceffyl Arthur ‘Llamrai’ i’w weld ar lan Llyn Barfog ger Aberdyfi. Dywed y cafodd y marc ei wneud pan wnaeth Arthur a’i geffyl lusgo bwystfil o ddyfroedd dwfn y llyn.\nMae Arthur hefyd yn cael ei gysylltu gyda’r Wyddfa lle dywed y lladdwyd ef breswyliwr mwyaf enwog y mynydd Rhitta, cawr dychrynllyd a wnaeth glogyn i’w hun gan ddefnyddio barfau ei elynion. Fe orchuddiwyd ei gorff gyda cherrig enfawr gan ddynion Arthur ar gopa’r mynydd.\nMae gan ynys Enlli ar arfordir Penrhyn Llyn hefyd gysylltiadau Arthuraidd. Dywed mai yno y cafodd Myrddin ei gladdu, gorweddai Myrddin mewn arch o wydr wedi ei gladdu gyda 13 o drysorau Prydain o’i amgylch a naw cymar barddol.\nMae gan Myrddin gysylltiadau gyda Gwrtheyrn - Fe wnaeth Vortigen (arglwydd rhyfel creulon ac amhoblogaidd yn y 5ed ganrif) ddianc oddi wrth ei elynion drwy ffoi i fynydd Aran wrth Feddgelert. Dywedodd wrth ei ddynion i adeiladu castell iddo ar y safle, ond bob bore roedd y dynion yn darganfod fod y gwaith adeiladu a wnânt y diwrnod cynt wedi ei ddinistrio. Dywedodd ymgynghorwyr Vortigen iddo chwilio am blentyn amddifad a fagwyd gan dylwyth teg. Fe wnaeth dynion Vortigen ddod o hyn i’r bachgen, Myrddin Emrys neu Merlin fel y caiff ei alw. Fe eglura’r bachgen fod dwy ddraig yn y llyn oddi tan safle’r castell, un gwyn ac un coch, mewn brwydr farwol ac roedd y ddraig goch - y Cymry, yn llesteirio’r ddraig wen - y Sacson. Pan glywodd Vortigen yr hanes, fe wnaeth ef ddianc, ac fe drosglwyddodd Myrddin y castell i Emrys Wledig, a hyd heddiw mae gweddillion y caer hynafol Dinas Emrys dal i’w weld.\nYn Nant Gwrtheyrn mae'r stori fwyaf enwog a truenus yr iaith Gymraeg wedi ei leoli, sef stori Rhys a Meinir.\nRoedd Rhys Maredudd a Meinir Maredudd yn gefndryd a oedd yn byw ar ffermydd gwahanol yn y Nant. Fe ddisgynnodd y ddau mewn cariad, a'u hoff fan cwrdd oedd wrth foncyff hen goeden dderwen yn y cwm.\nFe benderfynasant briodi yn Eglwys Clynnog. Ar fore’r briodas, yn ôl yr arfer roedd y briodferch yn cuddio rhag ffrindiau’r priodfab a oedd yn ei thywys i’r eglwys. Fe wnaeth ffrindiau Rhys chwilio a chwilio am Meinir, ond ni ddaethant o hyd iddi. Fe aethant i’r eglwys hebddi, gan ddisgwyl ei gweld hi yno. Ond, ar gyrraedd yr eglwys gwelsant nad oedd Meinir yno.\nRoedd pawb yn dechrau poeni, yn enwedig Rhys, a aeth yn ôl i’r Nant i chwilio amdani. Bu Rhys yn chwilio am Meinir am fisoedd, heb ddod o hyd iddi. Ddydd a nos, roedd Rhys yn chwilio amdani - ei unig gwmni oedd ei gi ffyddlon, Cidwm.\nRoedd Rhys yn drist a thrallodus, a dros amser fe aeth yn wallgof. Un noson stormus pan oedd Rhys yn chwilio am Meinir, fe aeth ef a Cidwm i loches o dan yr hen goeden dderw lle yr oedd ef a Meinir yn arfer cwrdd. Fe darwyd y goeden gan fellten a dorrwyd y boncyff yn hanner, gan ddatgelu ysgerbwd a oedd yn gwisgo ffrog briodas, a ddisgynnodd ar y ddaear wrth ymyl Rhys. Roedd hyn yn ormod o fraw i Rhys a bu farw yn syth. Fe orweddodd Cidwm wrth ymyl ei feistr, a bu farw yn ei gwsg.\nAr un adeg, pe baech yn edrych draw i gyfeiriad Iwerddon o aber afon Dyfi, fe welech diroedd toreithiog, yn ymestyn rhyw ugain milltir i'r hyn sydd erbyn hyn yn Fae Ceredigion. Yr enw ar yr ardal hon oedd Maes Gwyddno. Tua 600 OC, enw'r prif anheddiad ar y tir hwn oedd Cantre’r Gwaelod.\nRoedd yn rhan werthfawr o deyrnas Meirionnydd a'r brenin oedd Gwyddno Garanhir. Gan fod y tir mor isel, roedd clawdd mawr yn ei warchod rhag y môr. Roedd llifddorau yn y clawdd yn cael eu hagor pan oedd y môr ar drai er mwyn draenio'r dwr o'r tir, a'u cau wedyn pan ddôi'r llanw i mewn. Un noson ofnadwy, oherwydd esgeulustod un dyn, boddwyd Cantre’r Gwaelod a holl diroedd Maes Gwyddno.\nI ddarllen mwy cewch lawrlwytho: Chwedlau - Cantre'r Gwaelod\nMae Cadair (neu Cader) Idris yn un o fynyddoedd mwyaf eiconig Cymru. Mae tuag 893m o uchder ac yn rhyw fath o borth deheuol i Eryri, yn edrych dros Ddolgellau. Y tri chopa yw Pen y Gadair, y Cyfrwy a Mynydd Moel.Mae llu o straeon a chwedlau'n gysylltiedig â'r mynydd ac ag Idris, y cawr y dywedir ei fod yn arfer eistedd yno.\nYn ôl y sôn, mae nifer o lynnoedd yr ardal, fel Llyn Cau sydd mewn cwm hanner ffordd i lawr y mynydd a Llyn Mwyngil (neu Lyn Tal-y-llyn) yn byllau diwaelod. Mae'n debyg y dylech feddwl ddwywaith cyn mynd i wersylla ar Gadair Idris oherwydd dywedir bod y sawl sy'n cysgu ar y mynydd yn deffro'n wallgof neu'n fardd neu, wir, yn peidio â deffro o gwbl.\nI ddarllen mwy cewch lawrlwytho: Chwedlau - Cader Idris


> Adnoddau > iPod > ffyrdd uchaf i gerddoriaeth dyfyniad o iPod\n"A oes ffordd i echdynnu'r cerddoriaeth o 'm cenhedlaeth gyntaf iPod nano i fy iTunes Llyfrgell? Mae'n ymddangos bod yr holl ganeuon yn sownd mewn iPod. Ddim yn gwybod sut i ddatrys y broblem sydd wedi trafferthu mi am amser hir. Helpu os gwelwch yn dda. Diolch!"\nAwr wedi troi'n llawer o ddefnyddwyr ddyfais Apple iPhone neu iPod cyffwrdd diweddaraf i fwynhau cerddoriaeth, darllen llyfrau, neu yn cymryd darlun. Fodd bynnag, yn dal i fod llawer o bobl yn gofyn y cwestiwn 'sut i dyfyniad caneuon anfarwol o eu iPod hen yn newydd iTunes llyfrgell neu ddyfeisiau newydd'. Mewn gwirionedd mae'n gur pen oherwydd nid yw'n afal yn darparu unrhyw ateb i ddatrys y broblem. Mewn gwirionedd, nid yw'n anodd iawn i'w dynnu cerddoriaeth o'r iPod. Mae'n cymryd dim ond ychydig o saim penelin. Yn dilyn yr wybodaeth isod am ddim eich caneuon gan eich iPod salw hen.\nAteb 1: Darn cerddoriaeth o iPod gyda TunesGo (dim ond anghenion 2 neu 3 chlic)\nAteb 2: Dyfyniad caneuon iPod ar Gyfrifiadur personol neu Mac (mae angen eich amynedd)\nGadewch i ni roi hawsaf ffordd gyntaf. Defnyddio Wondershare TunesGo i dyfyniad cerddoriaeth o iPod yn hynod o hawdd. Bydd yn eich helpu i echdynnu holl ganeuon a rhestri chwarae gan eich iPod hen uniongyrchol i eich iTunes Llyfrgell a PC (os ydych yn dymuno iddynt y copi wrth gefn ar y cyfrifiadur) â sgoriau a chyfrif chwarae. Isod, ceir y camau i dyfyniad cerddoriaeth o iPod gyda Wondershare TunesGo.\nLawrlwytho fersiwn treial am ddim o Wondershare TunesGo i gael cynnig arni!\nNodyn: Nid yw'r fersiwn Wondershare TunesGo Mac yn gydnaws â iPod touch 3.\nCam 1. Gadewch TunesGo ganfod eich iPod\nGosod Wondershare TunesGo ar eich cyfrifiadur a lansio ei hawl i ffwrdd. Cysylltu eich iPod i eich cyfrifiadur gyda y cebl USB a ddaw. Ac yna Wondershare TunesGo bydd ei arddangos ar y ffenestr sylfaenol. Efallai y cymer ychydig eiliadau yn fwy y tro cyntaf mae'n ei ganfod eich iPod.\nCam 2. Dyfyniad cerddoriaeth o iPod\nAr y ffenestr sylfaenol, gallwch glicio "i iTunes" i echdynnu'r caneuon a rhestri chwarae gan eich iPod i eich iTunes Llyfrgell uniongyrchol. A bydd unrhyw dyblyg yn ymddangos. Neu cliciwch "i"ffolder i echdynnu'r caneuon gan yr iPod at eich cyfrifiadur.\nAllai fod gennych y cwestiwn ' pam dylai yn defnyddio Wondershare TunesGo? A oes dulliau eraill ar gael? ' I fod yn onest, ie, ceir. Er enghraifft, Senuti, iExplorer, a Copytrans. Argymhellaf Wondershare TunesGo, yn bennaf oherwydd bellach mae'n cefnogi bron pob iPods. Ac yn gweithio'n gyflym ac yn rhwydd ffwdan.\nOs yw eich iPod iPod nano, clasurol iPod neu iPod shuffle, gallwch geisio ateb 2 i echdynnu'r cerddoriaeth gan yr iPod eich hun.\n#1. Dyfyniad caneuon o iPod i PC ar gyfrifiadur Mac\nCam 1. Analluogi awto a Wrthi'n cysoni opsiwn\nLansio iTunes Llyfrgell ar eich Mac a cyswllt eich iPod i eich Mac drwy gebl USB. Gwnewch yn siŵr bod eich iPod yn ymddangos ar eich iTunes Llyfrgell. Cliciwch iTunes ar y rhuban a cliciwch dewisiadau. Ac yna, yn y ffenestr newydd, cliciwch dyfeisiau ar y ffenestr dro ar ôl i fyny. Gwiriwch yr opsiwn "atal iPods, iPhone ac iPad o Wrthi'n cysoni awtomatig.\nCam 2. Wneud y ffolderi cudd yn weladwy\nLansio terfynell sydd wedi'i leoli yn y ffolder ceisiadau/cyfleustodau. Os allwch ei, gallwch ddefnyddio'r y chwyddwydr a chwilio am "ceisiadau". Teipiwch "rhagosodiadau ysgrifennu com.apple.finder AppleShowAllFiles yn wir" a "killall Finder" a Pwyswch yr allwedd reture.\nCam 3. Caneuon dyfyniadau gan yr iPod\nDwbl-gliciwch yr eicon iPod yn ymddangos. Agor y ffolder rheoli iPod ac yn canfod y ffolder cerddoriaeth. Llusgwch y ffolder cerddoriaeth gan eich iPod i ffolder ar y bwrdd gwaith yr ydych wedi ei greu.\nCam 4. Rhoi y gerddoriaeth sydd wedi'u hechdynnu iTunes Llyfrgell\nRhowch ffenestr dewis iTunes. Oddi yma, cliciwch tab uwch archwiliad yr opsiynau "Cadwch iTunes ffolder cerddoriaeth trefnu" a "Gopïo ffeiliau i'r ffolder cerddoriaeth iTunes wrth ychwanegu llyfrgell". Yn y ddewislen ffeil iTunes, dewiswch "Ychwanegu at y Llyfrgell". Dewiswch y ffolder cerddoriaeth iPod wedi eich rhoi ar y bwrdd gwaith ac ychwanegu ffeiliau at iTunes Llyfrgell.\n#2. Dyfyniad caneuon o iPod ar Gyfrifiadur\nCam 1. Analluogi awto a Wrthi'n cysoni opsiwn yn iTunes\nLansio iTunes Llyfrgell ar eich cyfrifiadur a cyswllt eich iPod i eich Mac drwy gebl USB. Cliciwch iTunes ar y rhuban a cliciwch dewisiadau. Cliciwch dyfeisiau a gwirio yr opsiwn "atal iPods, iPhone ac iPad o Wrthi'n cysoni awtomatig.\nCam 2. Dyfyniad cerddoriaeth o iPod ar y cyfrifiadur\nGall agored "cyfrifiadur" a ydych yn gweld eich iPod yn cael eu harddangos fel ddisg allanol. Cliciwch offer > dewis ffolder > dangos ffeiliau a ffolderi cudd ar y rhuban a cliciwch "OK". Agor ffolder 'iPod-rheolaeth' yn ddisg allan a dod o hyd i'r ffolder cerddoriaeth. Ychwanegu ffolder at eich iTunes Llyfrgell.


£5m ar gyfer iechyd meddwl plant o dan 11 oed ac athrawon – Golwg360\n18 Mai 2020 am 08:38 Diweddarwyd am 18:24\nMae’r Gweinidog Addysg, Kirsty Williams, a’r Gweinidog Iechyd, Vaughan Gething, wedi cyhoeddi cyllid ar gyfer iechyd meddwl a fydd yn cynnwys cymorth newydd i blant o dan 11 oed.\nAr hyn o bryd, mae gwasanaethau cwnsela ysgolion yn darparu cymorth uniongyrchol i bobl ifanc o 11 oed, neu Flwyddyn 6, i 18 oed.\nBydd y cyllid sydd wedi cael ei gyhoeddi heddiw (Dydd Llun, Mai 18) yn ehangu’r cymorth i ddarparu cefnogaeth feddyliol ac emosiynol i blant iau na Blwyddyn 6.\nBob blwyddyn, mae tua 11,500 o bobl ifanc yn manteisio ar gymorth iechyd meddwl lefel is, mewn ysgolion a thrwy wasanaethau cwnsela cymunedol, meddai Kirsty Williams.\nBydd £450,000 hefyd yn mynd tuag at gefnogi iechyd meddwl a lles gweithlu ysgolion. Dywed Llywodraeth Cymru ei bod yn gweithio gyda’i phartneriaid i ddatblygu cynlluniau pellach o ran sut i ddarparu’r cymorth hwnnw.\nMae’r cyllid yn ychwanegol at £1.25m a gyhoeddwyd gan y Gweinidog Addysg Kirsty Williams fis diwethaf er mwyn i awdurdodau lleol gael darparu gwasanaethau cwnsela mewn ysgolion, sy’n dod â chyfanswm y cymorth i £5m y flwyddyn ariannol hon.\n“Mae’n anochel bod y coronafeirws yn achosi pryder ychwanegol i bobl o bob oed, ac i blant a phobl ifanc yn gymaint â neb,” meddai Kirsty Williams.\n“Er bod problemau iechyd meddwl difrifol yn llai cyffredin ymhlith plant iau, rydyn ni’n ehangu’r cymorth sydd ar gael fel bod modd i blant o dan 11 oed hefyd gael help emosiynol, os oes ei angen arnynt.”\nTra bod Vaughan Gething wedi dweud: “Yn wyneb y cyfyngiadau angenrheidiol ar fywydau pobl ifanc yn sgil y coronafeirws, sy’n golygu llai o amser gyda’u ffrindiau ac aelodau o’u teuluoedd, mae’n rhaid inni fod yn barod am effaith ar les emosiynol plant.\n“Mae’n bwysig, felly, ein bod ni’n parhau i fuddsoddi mewn cymorth iechyd meddwl ar gyfer ein pobl ifanc yn ystod y cyfnod anodd iawn hwn.”\nAmlinellu cefnogaeth Llywodraeth Cymru i fyfyrwyr a phrifysgolion\nPum egwyddor Kirsty Williams cyn agor ysgolion Cymru eto\nLlywodraeth Cymru’n cyhoeddi polisi i helpu disgyblion a rhieni\nYsgolion Cymru ddim am agor eto “hyd nes y bydd yn ddiogel”


Diffyg cyfleusterau bancio yn 'peri pryder' i AS - BBC Cymru Fyw\nDiffyg cyfleusterau bancio yn 'peri pryder' i AS\nMae diffyg cyfleusterau bancio ym Mlaenau Ffestiniog yn "peri pryder" i AS yr ardal.\nMae'r Aelod Seneddol Plaid Cymru, Liz Saville Roberts yn feirniadol o benderfyniad diweddar banc HSBC i gau eu cangen ym Mlaenau Ffestiniog gan adael dim ond un peiriant ATM 24 awr yn y dref.\nMae Ms Roberts hefyd wedi annog darparwyr peiriannau arian i sicrhau bod cyflenwad digonol o arian ym mheiriannau arian parod y dref, yn dilyn nifer o adroddiadau bod pobl wedi methu tynnu arian allan yn yr wythnosau diwethaf.\nMae HSBC yn dweud fod tri pheiriant ATM ym Mlaenau Ffestiniog yn barod gydag un ohonynt yn un 24 awr y dydd.\nDywedodd Liz Saville Roberts: "Mae'n rhaid cael gwasanaethau digonol i ddelio â'r galw gan bobl leol ac ymwelwyr.\n"O ystyried fod HSBC wedi cymryd y penderfyniad i gau'r banc olaf ym Mlaenau Ffestiniog, a hynny yng ngwyneb gwrthwynebiad lleol chwyrn, mae'n ddyletswydd arnynt i wneud popeth o fewn eu gallu i wneud yn iawn am eu gweithredoedd; sy'n cynnwys gosod peiriant ATM ychwanegol."\nYchwanegodd y gall y broblem effeithio ar y diwydiant twristiaeth sy'n tyfu yn y dref, a bod angen peiriant arall ar frys.\nDywedodd HSBC eu bod wedi cynnal trafodaethau gyda chyflenwr ynglŷn â'r posibilrwydd o osod peiriant ATM arall yn y dref, ond bod y penderfyniad wedi ei wneud i beidio bwrw ymlaen, am fod yna dri pheiriant ATM yn bodoli yn barod ac un yn un 24 awr y dydd.\nYchwanegodd y llefarydd: "Doedd yr ATM ddim ar gael unwaith am gyfnod byr ym mis Medi ond fe fyddwn ni yn cysylltu gyda darparwr yr ATM i weld beth allwn ni wneud i wneud y peiriant yn fwy dibynadwy."


Awdur o Ledrod yn ennill gwobr – BroAber360\nAwdur o Ledrod yn ennill gwobr\nJasmine Donahaye yn cyflwyno darn o waith am Gors Caron yn dathlu cysylltiad merched a natur\nJamsine Donahaye yw enillydd gwobr New Welsh Review 2021: Gwobr Rheidol am Ryddiaith gyda Thema Gymreig neu wedi ei osod yng Nghymru.\nSefydlwyd y gwobrau yn 2015 i hyrwyddo’r ysgrifennu ffurf fer gorau (o dan 30,000 o eiriau). Mae’r gwobrau ar agor i bob awdur yn y Deyrnas Unedig ac Iwerddon ynghyd â’r rhai sy’n byw dramor sydd wedi’u haddysgu yng Nghymru.\n‘Reading the Signs’ oedd enw’r darn o waith llwyddiannus ac mae’r wobr yn cael ei dyfarnu diolch i gefnogaeth hael y tanysgrifiwr, RS Powell.\nMae Jasmine, o Ledrod, yn ennill blaendal o £1,000 a bydd y llyfr yn cael ei gyhoeddi gan wasgnod New Welsh Rarebyte. Bydd hefyd yn derbyn beirniadaeth gan yr asiant llenyddol blaenllaw Cathryn Summerhayes o Curtis Brown, a thanysgrifiad blwyddyn o hyd i New Welsh Review.\nMae ‘Reading the Signs’ yn gasgliad o bum traethawd cyd-gysylltiedig sy’n archwilio’r cyfyngiadau a’r ffiniau a roddir ar brofiad menywod o’r byd naturiol. Wedi’i leoli yn bennaf yng nghefn gwlad Ceredigion (cartref Jasmine), mae’r darn hefyd yn cynnwys tirweddau yn yr Alban a Lloegr. Mae’r traethodau’n cyffwrdd ag effaith barhaol trais domestig, y ffyrdd y mae hunaniaeth fenywaidd yn lleihau yn hanes natur, a’r disgwyliadau cymdeithasol a llenyddol sy’n cyfeirio ac yn cyfyngu ar sut y mae menywod yn ymdrin a diffeithwch cefn gwlad.\nPwy yw Jasmine Donahaye?\nMae gwaith Jasmine Donahaye yn cynnwys cyhoeddiadau ffeithiol naratif, ffuglen, barddoniaeth a beirniadaeth ddiwylliannol, ac wedi ymddangos mewn cyfnodolion llenyddol, ac yn y New York Times a’r Guardian.\nEnillodd ei chofiant Losing Israel (2015) gategori ffeithiol Llyfr y Flwyddyn Cymru, ac roedd ei stori ‘Theft’ ar restr fer Gwobr Goffa V.S.Pritchett Cymdeithas Llenyddiaeth Frenhinol yn 2016. Mae ei llyfrau yn cynnwys cofiant i Lily Tobias, The Greatest Need (2015); astudiaeth ddiwylliannol, Whose People? Wales, Israel, Palestine (2012); a dau gasgliad barddoniaeth: Self-Portrait as Ruth (2009), a gyrhaeddodd restr fer Llyfr y Flwyddyn Cymru, a Misappropriations (2006), a gyrhaeddodd restr fer Gwobr Casgliad Cyntaf Jerwood Aldeburgh.\nBeth oedd y feirniadaeth?\nBeirniadodd Gwen Davies, golygydd New Welsh Review, y gwobrau am y seithfed flwyddyn yn olynol. Dyfarnodd ddarn Jasmine Donahaye fel a ganlyn:\n“Mae Reading the Signs’ yn ddoniol, trasig, amrywiol, gonest a blin, ac mae ganddo ymdeimlad balch o le’r awdur ym myd unigryw llenyddiaeth natur. Mae’n troedio’r zipwire ar draws tirweddau mewnol ac allanol menyw ac yn codi dau fys ar y dynion hynny sydd wedi gwawdio menywod sy’n awduron. Mae gan y cofiant ffeithiol domenni o ymchwil a dadansoddi cefnwlad, yn cyflwyno tueddiadau mewn ysgrifennu natur mewn ffordd hygyrch, gan olrhain sut y cafodd lleisiau menywod yn y maes wedi’u heithrio.\nMae ‘Reading the Signs’ yn gwneud yr achos ffeministaidd yn erbyn ymwrthod natur ac ysgrifennu natur (neu unrhyw le arall), ac yn plotio, mewn ffyrdd personol iawn, sut mae menywod yn profi hunan-ddileu bob dydd. Mae marwolaeth chwaer boblogaidd yn rhan bwysig o’r stori, gyda chariad y chwiorydd tuag at adar, a ysgrifennwyd i ddod i sylw tirweddau a esgeuluswyd fel Cors Caron ger Tregaron, Mae’n cyfuno i greu corff o ysgrifennu sy’n gyfoethog ac yn rhoi llawer o foddhad. Edrych yn onest ar gywilydd, ffieidd-dod, chwilfrydedd, cam-drin domestig, cariad, empathi a cholled. ”\nPa lyfrau eraill sydd wedi ennill y wobr?\nEnillydd Gwobr Rheidol am Ryddiaith gyda Thema Gymreig neu wedi ei osod yng Nghymru yn 2019 oedd Peter Goulding’s Slatehead: The Ascent of Britain’s Slate-climbing Scene, a gyhoeddwyd ym mis Medi 2020 ac ar restr fer Gwobr Boardman Tasker am Lenyddiaeth Fynydd yr un wythnos. Cyhoeddir J L George, a enillodd y categori nofela dystopiadd gyda The Word, gan New Welsh Review ar 28 Hydref 2021.\nCyhoeddir darn buddugol Susan Karen Burton The Transplantable Roots of Catharine Huws Nagashima yn 2022.\nNoddir gwobrau 2021 gan y tanysgrifiwr Richard Powell ac fe’u cynhelir mewn partneriaeth â Curtis Brown, Llyfrgell Gladstone’s, a Chanolfan Ysgrifennu Tŷ Newydd Llenyddiaeth Cymru.\nDywed y noddwr RS Powell:\nDyma’r drydedd flwyddyn i mi noddi gwobr Rheidol. Mae ansawdd, ystod ac uniongyrchedd y ceisiadau yn parhau i greu argraff arnaf. Mae gan ysgrifennu am ac o Gymru a llawer iawn i’w gynnig. Mae’r Wobr yn bodoli i’w hannog a dod â llenyddiaeth i gynulleidfa ehangach. Gobeithio y bydd yr awduron yn cyrraedd y gynulleidfa maen nhw’n eu haeddu.\nCefnogir New Welsh Review trwy arian craidd gan Gyngor Llyfrau Cymru ac fe’i cynhelir gan Brifysgol Aberystwyth.


Cyfweliad: Newydd ddod allan o rehab\nCyhoeddwyd ar January 20, 2012 Postiwyd gan substance Misuse\nYn ddiweddar, fe gefais gyfweliad gan ffrind da iawn sydd wedi bod yn brwydro yn erbyn yr uffern o gaethiwed i gyffuriau ers rhai blynyddoedd bellach. Cytunais i beidio datgelu ei henw i osgoi unrhyw ôl-effeithiau annymunol. Yr wyf hefyd wedi cytuno i’w chynorthwyo â’i hadferiad mewn unrhyw ffordd y gallaf.\nYr wyf yn adnabod y fenyw hon ers bron i chwe blynedd, ac rydym yn rhannu llawer o atgofion. Ar ddechrau ein cyfeillgarwch, byddem ein dwy yn mwynhau gwydraid a noson allan dda. Fodd bynnag, wrth i mi dyfu i fyny a chychwyn fy ngyrfa a challio, fe wnaeth hi i’r gwrthwyneb. Am flynyddoedd, fe wnaethom ymbellhau, nes i mi drafod ei phroblem â hi’n ddiweddar. Wedi trafodaeth emosiynol â’i theulu, ei ffrindiau a hithau, cytunodd fod arni angen help. Mae hi bellach yn cael triniaeth trwy gynllun i gleifion allanol, ac mae hi wedi dychwelyd i fyw at ei rhieni.\nEr ei bod hi bellach yn cael help, mae’n amlwg ei bod hi’n dal i gael ei phoenydio gan y bywyd yr arferai fyw. Penderfynasom adrodd ei stori, yn y gobaith y gwnaiff rhywun ddarllen yr hanes, uniaethu â hi, a chytuno i gael cymorth. Dyma sut aeth pethau:\nHelo cyw, sut mae pethau?\nDdim yn ddrwg, ddim yn ddrwg. Tithe?\nDwi’n iawn, diolch. Wyt ti’n barod am y cyfweliad?\nYdw. Ffwrdd â thi! [Mae’n chwerthin]. Bydda’n garedig!\nIawn! Ym. Lle allwn ni gychwyn? Beth am gychwyn o’r adeg y gwnaethom gwrdd, sut wyt ti’n cofio dy hun o’r adeg honno, pa fath o atgofion sydd gen ti o’r cyfnod cyn hynny?\nWel… Dwi ddim yn si?r. Mae’n anodd cofio. Wel, mi oeddwn i’n hapus, dwi’n gwybod hynny. Yr oeddwn i’n hoffi’r ffordd yr oeddwn yn edrych, yr oeddwn yn hyderus. Yr oedd gen i lawer o ffrindiau, felly mae’n rhaid fy mod i’n un hwyliog?!\nTi’n iawn, fe gawsom lot o hwyl;.\nDo wir. Roeddwn i’n arfer mwynhau yfed, ond mewn tafarnau a llefydd felly. Roedd o’n wahanol. Ti’n gwybod, byddem ni’n mynd allan a chael hwyl, ac roeddwn i wrth fy modd yng nghwmni pobl, a, wel, dim ond cael hwyl, am wn i.\nOedd, mi oedd o’n amser da. Felly, pryd wnaeth pethau newid?\nWel. Fe wnes i ddechrau ysmygu mwg drwg, oherwydd roedd fy nghariad newydd ar y pryd yn gwneud hynny. Yr oedd fy mywyd yn llwyddiannus, allwn i ddim gweld sut y gwnâi ysmygu ambell sbliff newid unrhyw beth. Beth bynnag, fe wnes i gychwyn ysmygu’n rheolaidd, yn y bore, yn yr ardd, cyn mynd i’r gwely, dim ond gwastraffu fy arian, fe wnes i roi’r gorau i fynd i’r dafarn a byddwn yn treulio llai o amser gyda fy ffrindiau, fe wnes i gychwyn ysmygu, gwneud dim ond ymlacio ac ysmygu.\nSut wnaeth pethau ddatblygu wedi hynny?\nWel, doeddwn i a fy nghariad yn gwneud dim ond ysmygu, ysmygu, ysmygu, felly fe wnaethom gychwyn treulio amser yng nghwmni ei ffrindiau, oedd yn union yr un fath. Bydden nhw’n arfer cael gwahanol nosweithiau, ddim yn mynd allan, jyst eistedd yn ysmygu mwg drwg, bod yn benfeddw, llyncu pils, cymryd asid, beth bynnag oedd ar gael. Doeddwn i ddim yn awyddus i gymryd rhan ar y dechrau, ond y diwedd, yr oedd yn normal, felly fe wnes innau ymuno yn yr hwyl.\nPa fath o bethau fyddet ti’n eu cymryd?\nYn y pen draw, unrhyw beth. Be dwi’n feddwl ydy, wedi ychydig o flynyddoedd gyda’r criw yma, roeddwn i’n cymryd cocên yn rheolaidd, yn llyncu pils … Byddwn yn cymryd MDMA ac asid gyda’i gilydd yn rheolaidd, a rhithbeiriau eraill, roeddwn i’n tripio, ti’n gwybod… Wn i ddim… Ond wnes i erioed gyffwrdd â heroin na ket. Wastad wedi meddwl eu bod yn gyffuriau brwnt. Maen nhw i gyd a dweud y gwir.\nFelly, pam wnest ti ildio a chytuno i gymryd y pethau hyn yn y lle cyntaf?\nWn i ddim. Roedd arna i eisiau gwneud hynny. Hwn oedd fy nghriw cyntaf i, fe wnes i ymbellhau oddi wrthych chi a fy nheulu a meddwl… Wel, yn y lle cyntaf, mae’n debyg i mi ddweud ‘i’r d***l’, ti’n gwybod, ‘pam lai’, beth yw’r peth gwaethaf a all ddigwydd. Ac yna, cyn i ti sylweddoli hynny, rwyt ti’n cymryd cyffuriau. Ti’n gwneud hynny fel rhan o’r ddelwedd. Ti’n gwybod, ti’n fwy hyderus wrth lyncu pilsen neu beth bynnag.\nFelly pam wnest ti ddal ati er gwaetha’r peryglon iechyd amlwg?\nRoeddwn i wrth fy modd! Oeddwn, roeddwn i’n ff***in mwynhau, wrth fy modd bod allan o fy mhen am flynyddoedd, dyna oedd fy mhethau i, nes i mi sylweddoli nad oedd gen i ddim arall. Ond ar y pryd, roeddwn i’n credu, ti’n gwybod, roc a rol neu rywbeth, ‘efallai fy mod i’n edrych fel c***u ond dwi’n cymryd cyffuriau, felly mae popeth yn iawn’. Roedd o fel codi dau fys at awdurdod, at fywyd, ac mi oeddwn i’n hoffi’r person hwnnw, roeddwn i’n hoffi fy hun pan oeddwn ar gyffuriau. Yn anffodus, ar ôl ‘dod i lawr’, bydd dy ben di’n llanast. Dyna’r drwg efo cyffuriau, mae popeth yn grêt ar y dechrau, ti’n credu y gwnaiff y teimlad hwnnw bara am byth, ond dydy o ddim, ac yn y diwedd, ti jyst yn hollol wag ac yn teimlo fel c***u.\nFelly… pryd aeth pethau o ddrwg i waeth i ti?\nDoeddwn i ddim yn sylwi ar y pryd. Hynny ydy, wrth edrych yn ôl, roeddwn i’n teimlo’n wael iawn ar brydiau. Fel… Byddwn yn cael cyfnodau o ddod i lawr a fyddai’n para am ddyddiau am ddyddiau, a doedd dim modd symud, roeddwn yn teimlo mor wag. Fe wnes i golli fy ngwaith, roeddwn i’n wastraff amser yn amlwg. Doeddwn i ddim yn malio am fy nghariad na fy nheulu, ac fe ges i drafferth gyda’r heddlu…ond wnaeth hynny erioed godi ofn arna i. Yr oedd pawb o fy nghwmpas oedd yn cymryd cyffuriau yn rhannu’r un profiadau, felly roedd hynny yn normal.\nPryd wnest ti gyrraedd y gwaelod?\nWn i ddim a oedd yna adeg arbennig neu foment diffiniol. Fe wnaeth pethau ddatblygu am wn i, doeddwn i ddim yn hoff iawn o’r bobl o’m cwmpas, roeddwn i’n casáu fy nghariad ac wedi digio at bawb a minnau am y cyfleoedd yr oeddwn i wedi gwneud llanast ohonynt ac wedi colli’r holl botensial i wneud rhywbeth â fy mywyd. Fe wnes i gychwyn casáu fy hun, ac yn y diwedd, fe ddatblygodd hynny’n rhywbeth annioddefol.\nA oes gen ti gyngor i unrhyw un mewn sefyllfa debyg?\nYm. Wn i ddim. Dim llawer, hynny ydy, fyddai hynny’n rhagrithiol, byddai? Am wn i. Allwch chi ddim cynorthwyo rhai pobl, a rhaid i ti dderbyn hynny. Bydd y bobl sydd wrth eu bodd yn cymryd cyffuriau yn dal i fwynhau’r teimlad a’r ffordd o fyw, wnawn nhw ddim newid hynny am holl aur y byd. Ond am wn i, i bobl fel fi, y rhai sy’n methu dioddef rhagor, jyst gofyn am help dwi’n meddwl. Llyncu dy falchder.\nIawn mêt, dyna ddigon dwi’n meddwl. Wyt ti’n iawn?\nYdw si?r. Popeth yn iawn.\nDelwedd gan @FiverWeed, Curtis Gregory Perry a dreamglowpumpkincat210\nThis entry was posted in Newyddion, STRAEON PERSONOL. Bookmark the permalink.


Sgwrsio Santa Quitéria. Sgwrsio am ddim gyda dieithryn ar hap yn syth o Santa Quitéria.\nCroeso i Chatroulette Santa QuitériaCyswllt i berson aleatory unrhyw le yn y byd. Gyda Chatroulette Santa Quitéria gallwch ddewis rhwng yr opsiynau canlynol:- Sgwrs am ddim gyda phob math o bobl o Santa Quitéria. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Santa Quitéria:


Gradd Sylfaen mewn Ieuenctid a Gofal Cymdeithasol - Coleg Caerdydd a'r Fro\nMae'r FdA mewn Astudiaethau Ieuenctid a Gofal wedi'i ddylunio'n arbennig i fodloni anghenion lleol a rhanbarthol y sector ieuenctid a gofal.\nWedi'i leoli ar ein Campws Canol y Ddinas yng Nghaerdydd, mae hon yn rhaglen gyfunol, sy'n cyfuno'r cysyniadau damcaniaethol sy'n gysylltiedig â phobl ifanc, gofalu amdanynt a'u helpu nhw ofalu amdanynt eu hunain, wrth weithio yn y sector gofal ehangach. Mae hyn yn cynnwys gosodiadau gofal preswyl, hostelau i'r digartref, lletyau cymorth i bobl ifanc a rhaglenni troseddau ieuenctid.\nBydd myfyrwyr yn datblygu dull gweithredu hyblyg a myfyriol i arfer proffesiynol, ar sail egwyddorion ac ethos o weithio gyda phobl ifanc mewn gosodiad gofal cymdeithasol. Byddent yn datblygu ymwybyddiaeth gynyddol o rolau a gweithrediadau gwahanol sefydliadau statudol, gwirfoddol a'r trydydd sector a'r gwahanol gyfyngiadau yng nghyd-destun y polisi presennol.\nYn ogystal â'r Radd Sylfaen, bydd gan fyfyrwyr gyfle i gwblhau'r Tystysgrifau Lefel 2 a Lefel 3 mewn Ymarfer Gwaith Ieuenctid a ddarperir gan Addysg Oedolion Cymru. Bydd hyn yn eu galluogi i gofrestru fel gweithwyr cymorth ieuenctid cymwys gyda'r Cyd-bwyllgor Negodi (cofrestriad JNC) i weithwyr ieuenctid a chymuned cymwys, sy'n ofyniad cyfreithiol i weithio gyda phobl ifanc mewn sefyllfaoedd gwaith ieuenctid. Mae'n rhaid talu ffi gofrestru o £50 ar gyfer pob Lefel ac mewn rhai achosion bydd angen ffi o £350 yn dibynnu ar amgylchiadau'r unigolyn.\nCod Cwrs –HC02, Cod Sefydliad – C16, Cod Campws - A, Enw Campws – Campws Canol y Ddinas\nCyflwyniad i Weithio gyda Phobl Ifanc ym maes Gofal Cymdeithasol\nSgiliau academaidd ac ymchwil prosiect ar gyfer gweithio gyda phobl ifanc\nBlaenlecyndod a lles\nGwaith Grŵp Creadigol gyda Phobl Ifanc\nCefnogi pontio yn ymarfer 1 (dysgu ar leoliad ac ôl-fyfyrio critigol ar ymarfer)\nDeall anghenion Pobl Ifanc\nDiogelu Pobl Ifanc ac Ymarfer Gwrth-ormesol ym maes Gofal Cymdeithasol\nYmchwil Cymhwysol gyda Phobl Ifanc\nGweithio gyda sefydliadau i wella canlyniadau ar gyfer pobl ifanc\nCefnogi pontio yn ymarfer 2 (dysgu ar leoliad ac ôl-fyfyrio critigol ar ymarfer)\nNoder: Gallwch wneud cais am y cwrs hwn naill ai drwy UCAS neu'n uniongyrchol gyda'r Coleg.\nYn ychwanegol i'r Radd Sylfaen, bydd gan fyfyrwyr gyfle i gwblhau'r Tystysgrifau Lefel 2 a Lefel 3 mewn Ymarfer Gwaith Ieuenctid. Bydd hyn yn eu galluogi i gofrestru fel gweithwyr cymorth ieuenctid cymwys gyda'r Cydgyngor Trafod Telerau (cofrestriad JNC) i weithwyr ieuenctid a chymunedol cymwys, sy'n ofyniad cyfreithiol i weithio gyda phobl ifanc mewn sefyllfaoedd gwaith ieuenctid.\nYstyrir ceisiadau i'r cwrs ar sail unigol. Mae manylion y gofynion mynediad nodweddiadol isod ond os nad ydych yn bodloni'r meini prawf hyn, yna bydd eich portffolio o brofiad gwaith a bywyd yn cael ei ystyried mewn cyfweliad. Rydym yn derbyn cyfuniadau o'r cymwysterau isod ac mae'n bosib y derbynnir cymwysterau eraill nad ydynt wedi eu nodi. Mae'n rhaid i ymgeiswyr fod yn 18 oed neu hŷn, ac o ran mynediad sylfaenol mae angen lleiafswm o 48 pwynt tariff UCAS, sy'n cael eu hadlewyrchu yn y cynigion isod: Cynnig Safon Uwch Nodweddiadol - DD Cynnig BTEC Nodweddiadol - proffil Llwyddo/Llwyddo/Llwyddo mewn BTEC lefel 3 perthnasol Caiff Tystysgrif Her Sgiliau Uwch Bagloriaeth Cymru ei hystyried yn lle un cymhwyster Safon Uwch ar y graddau a nodwyd, ac eithrio unrhyw ofynion sy'n benodol i bwnc Cynnig Mynediad i AU Nodweddiadol - Llwyddo mewn Diploma gyda 45 credyd ar lefel 3 mewn pwnc perthnasol Yn ogystal â Llwyddo ar lefel TGAU mewn tri phwnc gyda gradd C neu uwch, gan gynnwys Mathemateg a Saesneg Iaith (neu gyfwerth). Gall cyfweliad llwyddiannus gydag Arweinydd Cwrs, neu aelod arall o'r tîm, hefyd fod yn ofyniad er mwyn cael dilyn y cwrs.\n*Aseiniadau ysgrifenedig, asesiadau parhaus ac arholiadau\nFoundation Degree in Youth and Social Ca\nBydd graddedigion gradd sylfaen yn gadael gyda gwybodaeth bynciol sylweddol sy'n cwmpasu'r sector pobl ifanc a gofal. Yn ogystal, byddent yn graddio gydag ystod o sgiliau proffesiynol a chymwysol sy'n cynyddu eu cyflogadwyedd ar draws y maes, gyda nifer o yrfaoedd posibl sy'n amrywiol ac sy'n darparu i amrywiaeth o fyfyrwyr sy'n dewis mynd ymlaen i astudiaeth israddedig/ôl-raddedig. Yn dilyn cwblhau'r radd sylfaen hon yn llwyddiannus, gallwch barhau â'ch astudiaethau mewn Addysg Bellach ym Mhrifysgol De Cymru yn un o'r canlynol:\nBSc (Anrh) Troseddeg a Chyfiawnder Troseddol a Chyfiawnder Ieuenctid\nBA (Anrh) Astudiaethau Ieuenctid